title: Doran sotaoikeudenkäynti

text: Entistä SS:n leirilääkäriä Karl Kahria vastaan ei nostettu syytteitä hänen hyvän maineensa ansiosta vankien keskuudessa. Hän oli todistajana Dora-oikeudenkäynnissä.


title: Doran sotaoikeudenkäynti

text: Tapauksen lainopillinen valtuus valmistui maaliskuussa 1947 kun Saksan sotilaallisen hallinnon ministeriön alaisuudessa toimiva lainopillinen ja tuomioonpaneva virasto hyväksyi sen oikeellisuuden.


title: Doran sotaoikeudenkäynti

text: Syytteet, jotka oltiin luettu syytetyille 20. kesäkuuta 1947, yhdistettiin nimelle "Sodan käytäntöjen ja lakien rikkominen". Käytetty menetelmä koski kaikkia niitä sotarikoksia, jotka olivat tapahtuneet Mittelbau-Dorassa ja sen alaisissa leireissä 1. kesäkuuta 1943 – 8. toukokuuta 1945, myös niitä, jotka eivät olleet kohdistuneet ei-saksalaisiin siviileihin ja sotavankeihin. Päätös oli ratkaiseva muutos muihin Dachaun oikeudenkäynnin tapauksiin nähden, koska se ei koskenut vain liittoutuneiden kansalaisia vaan myös muiden maiden ta kansalaisia, kuten itävaltalaisia, slovakkeja ja italialaisia. Saksalaisia uhreja vastaan toimineet syytetyt pysyivät pitkään vailla rangaistusta pidätysaikana, ja heitä kuultiin vasta myöhemmin oikeudessa Saksassa.


title: Doran sotaoikeudenkäynti

text: Kaikki syytetyt saivat syytteensä samoin muotoiltuna, epäoikeudenmukainen ja tahallinen osallistuminen hyväksikäyttöön ja tapoihin, jotka kohdistuivat sotavankeihin ja ei Saksan kansalaisiin. Tämä mahdollisti, että kaikkiin tapauksiin ei tarvinnut erikseen osoittaa tapahtuneita rikoksia, vaan pelkkä osallistuminen keskitysleirin toimintaan ja jäsenyys SS:ssä riitti osoittamaan osallisuuden sotarikokseen. Tuomioistuinten harkintaan jäi, keitä vastaan syyte tultaisiin nostaa, mikä vaikutti tuomioiden täytäntöönpanoon ja rangaistuksiin.


title: George Simond

text: George Mieville Simond (23. tammikuuta 1867 Marylebone – 9. huhtikuuta 1941 Monte Carlo) oli brittiläinen tennispelaaja. Hän kilpaili vuoden 1908 kesäolympialaisissa Lontoossa ja sai siellä hopeaa sisänelinpelissä. Hän hävisi parinsa George Caridian kanssa loppuottelussa Arthur Gorelle ja Herbert Barrettille erin 2–6, 6–2, 3–6, 3–6.


title: Giuseppe Domenichelli

text: Giuseppe Domenichelli (31. heinäkuuta 1887 Bologna – 13. maaliskuuta 1955 Bologna) oli italialainen voimistelija. Hän oli mukana voittamassa kultaa vuoden 1912 kesäolympialaisissa Tukholmassa ja uudelleen vuoden 1920 kesäolympialaisissa Antwerpenissä.


title: Carlo Fregosi

text: Carlo Fregosi (15. lokakuuta 1890 Savona – 13. marraskuuta 1968 Savona) oli italialainen voimistelija. Hän oli mukana voittamassa kultaa joukkuekilpailussa vuoden 1912 kesäolympialaisissa Tukholmassa ja uudelleen vuoden 1920 kesäolympialaisissa Antwerpenissä.


title: Luciano Savorini

text: Luciano Savorini (3. lokakuuta 1885 Argenta – 30. lokakuuta 1964 Bologna) oli italialainen voimistelija. Hän kilpaili vuoden 1912 kesäolympialaisissa Tukholmassa ja oli siellä mukana voittamassa kultaa joukkuekilpailussa.


title: Umberto Zanolini

text: Umberto Zanolini (31. maaliskuuta 1887 Brescia – 12. helmikuuta 1973) oli italialainen voimistelija. Hän kilpaili vuoden 1912 kesäolympialaisissa Tukholmassa ja oli siellä mukana voittamassa kultaa joukkuekilpailussa.


title: Géza Tuli

text: Géza Tuli (4. tammikuuta 1888 Budapest – 30. tammikuuta 1966 Budapest) oli unkarilainen voimistelija. Hän kilpaili vuoden 1912 kesäolympialaisissa Tukholmassa ja oli siellä mukana saamassa hopeaa joukkuekilpailussa.


title: Curt Hartzell

text: Curt Hartzell (3. syyskuuta 1891 Norrköping – 17. tammikuuta 1975 Tukholma) oli ruotsalainen voimistelija. Hän kilpaili vuoden 1912 kesäolympialaisissa Tukholmassa ja oli siellä mukana voittamassa kultaa ruotsalaissysteemin joukkuekilpailussa.


title: HRT F112

text: HRT F112 on espanjalaisen Formula 1 -talli HRT:n käyttämä auto kaudella 2012. Autoa kuljettavat espanjalainen Pedro de la Rosa ja intialainen Narain Karthikeyan. Tallin testikuljettajina toimi Dani Clos ja Ma Qinghua, joista Clos pääsi ajamaan kuusi ja Qinghua neljä kertaa perjantain ensimmäisissä harjoituksissa. F112 oli tarkoitus julkistaa 21. helmikuuta, mutta julkistamista myöhäistettiin maaliskuulle, sillä auto ei läpäissyt pakollisia kolaritestejä. Autoa oli tarkoitus testata ensi kertaa kolmansissa ja viimeisissä talvitesteissä Barcelonassa. Auto läpäisi kolaritestit, mutta talli ei saanut sitä valmiiksi viimeiseen testijaksoon mennessä, joten päässyt testaamaan autoa talvitesteissä lainkaan. Auto teki debyyttinsä radalla 5. maaliskuuta, jolloin talli ajoi mainoskuvauksia varten sallitun testisession Barcelonassa.


title: HRT F112

text: Auto käyttää Cosworthin valmistamaa 2,4 litran V8-moottoria.


title: HRT F112

text: Avauskilpailussa Australiassa tallin molemmat kuljettajat karsiutuivat edellisen vuoden tapaan kilpailusta, sillä kuljettajien kierrosajat eivät mahtuneet 107 prosentin karsintarajan sisään. Tallilla oli myös vaikeuksia saada molemmat autot valmiiksi katsastukseen kisaviikonlopun alla. Viikkoa myöhemmin Malesiassa talli pääsi mukaan myös itse kilpailuun. Letkan hänniltä startanneet de la Rosa ja Karthikeyan onnistuivat nousemaan kilpailussa joitakin sijoja poikkeuksellisten olosuhteiden avittamana. Sään parannuttua he kuitenkin putosivat takaisin kilpailun viimeisille sijoille. Karthikeyan sijoittui lopputuloksissa 21. sijalle ja de la Rosa 22. sijalle. Myöhemmin Kartihkeyan kuitenkin sai rangaistuksen aiheutettuaan Sebastian Vettelin renkaan puhkeamisen kilpailun loppupuolella. 20 sekunnin rangaistuksen seurauksena Karthikeyan putosi de la Rosan taakse ollen koko kilpailun viimeinen. Aiemmin samassa osakilpailussa Karthikeyan myös teloi Jenson Buttonin etusiiven, mutta tuomaristo ei rankaissut häntä tästä, sillä Button kertoi syyn olleen hänen.


title: HRT F112

text: Myös Kiinassa ja Bahrainissa tallin kuljettajat ajoivat viimeistä edellisillä sijoilla peräkkäin maaliin reilusti kärjelle jääneenä. Espanjan osakilpailun aika-ajoissa Karthikeyan karsiutui toistamiseen 107 prosentin aikasäännön vuoksi, mutta tuomaristo antoi hänen osallistua kilpailuun tästä huolimatta. Itse kilpailussa Karthikeyan keskeytti ja de la Rosa ajoi viimeisenä maaliin. Monacossa Karthikeyan ylsi kauden toistaiseksi parhaimpaan suoritukseen ollen kilpailun 15., tosin keskeytysten avittamana. De la Rosan ajot päättyivät ensimmäisellä kierroksella lähdön jälkeen nähtyyn joukkokolariin. Kanadassa molempien kuljettajien matka katkesi parinkymmenen kierroksen jälkeen jarrujen hajoamiseen. Euroopassa molempien kuljettajien onnistui päästä jälleen maaliin kilpailun viimeisillä sijoilla kierroksen kärjelle jääneenä.


title: Mario Bondini

text: Mario Bondini (31. tammikuuta 1891 Forli – 28. tammikuuta 1959) oli italialainen roomalaiskatolinen piispa. Hänet vihittiin papiksi 25. heinäkuuta 1914 ja nimitettiin Bertinoron hiippakunnan piispaksi 16. maaliskuuta 1950. Piispaksi vihkiminen seurasi 16. huhtikuuta. Bondini kuoli virassa.


title: Innocenzo Sannibale

text: Innocenzo Sannibale (28. heinäkuuta 1811 – 9. huhtikuuta 1891) oli italialainen roomalaiskatolinen piispa. Hänet vihittiin papiksi 20. syyskuuta 1834 ja nimitettiin Gubbion hiippakunnan piispaksi 23. maaliskuuta 1855. Piispaksi konsekroinnin suoritti Costantino Patrizi Naro 25. maaliskuuta.


title: Innocenzo Sannibale

text: Sannibale osallistui Vatikaanin ensimmäiseen kirkolliskokoukseen. Hän kuoli 79-vuotiaana virassa.


title: Beniamino Ubaldi

text: Beniamino Ubaldi (16. marraskuuta 1882 – 14. tammikuuta 1965) oli italialainen roomalaiskatolinen piispa. Hänet vihittiin papiksi 22. syyskuuta 1906 ja nimitettiin Gubbion piispaksi 30. maaliskuuta 1932. Piispaksi vihkiminen seurasi 29. kesäkuuta. Pääkonsekraattorina toimi Giovanni Battista Rosa.


title: Beniamino Ubaldi

text: Ubaldi osallistui Vatikaanin toiseen kirkolliskokoukseen ja kuoli 82-vuotiaana virassa.


title: Elo (nimi)

text:
Elo on suomalainen miehen etunimi ja sukunimi. Sillä ei ole nimipäivää kalenterissa. Sukunimenä Elo oli 18. maaliskuuta 2012 yhteensä 2371 henkilöllä. Etunimenä Elo oli saman ajankohtaan mennessä annettu noin 753 suomalaiselle, joista alle 62 naisia.
Väestörekisterikeskuksen nimipalvelu


title: Leino (sukunimi)

text: Leino on suomalainen sukunimi. Sukunimenä Leino oli 18. maaliskuuta 2012 yhteensä 5984 henkilöllä. Sitä esiintyy sekä vanhana että otettuna nimenä: nimi on alkujaan vanha karjalainen sukunimi, mutta 1900-luvulla sitä otettiin sukunimeksi mm. Helsingissä. Sen suosiota on lisännyt sanan "leino" kansallisromantiikkaan hyvin sopiva merkitys.


title: HMS Rocket

text: HMS Rocket on ollut kahdeksan Britannian Kuninkaallisen laivaston aluksen nimenä.


title: Anders Hylander

text: Anders Hylander (6. marraskuuta 1883 Östad – 10. helmikuuta 1967 Tukholma) oli ruotsalainen voimistelija. Hän kilpaili vuoden 1912 kesäolympialaisissa Tukholmassa ja oli siellä mukana voittamassa kultaa ruotsalaissysteemin joukkuekilpailussa.


title: Oscar Engelstad

text: Oscar Aleksander Engelstad (2. marraskuuta 1882 Oslo – 17. heinäkuuta 1972 Oslo) oli norjalainen voimistelija. Hän kilpaili vuoden 1912 kesäolympialaisissa Tukholmassa ja oli siellä mukana saamassa pronssia ruotsalaissysteemin joukkuekilpailussa.


title: Opus mixtum

text: Opus mixtum (, sekoitettu) oli Antiikin Roomassa käytetty muuriytimen pinnoitustekniikka, jossa vuorottelivat luonnonkivi- (opus incertum tai opus reticulatum) ja tiilikerrokset (opus testaceum).


title: Opus mixtum

text: Menetelmä oli erityisen suosittu Hadrianuksen aikana toisen vuosisadan alussa.


title: What Makes You Beautiful

text: ”What Makes You Beautiful” on brittiläis-irlantilaisen poikabändin One Directionin esikoissingle heidän ensimmäiseltä studioalbumiltaan "Up All Night" (2011). Syco Records julkaisi sen 11. syyskuuta 2011 yhtyeen ensimmäisenä singlenä. One Direction nousi kuuluisuuteen sijoituttuaan Britannian X Factorissa kolmannelle sijalle vuonna 2010. Kappaleen ovat sanoittaneet Rami Yacoub, Carl Falk sekä Savan Kotecha ja tuottaneet Yacoub ja Falk.


title: Kantei

text: Kantei () on Japanin pääministerin virka-asunto. Se sijaitsee Japanin pääkaupungissa Tokiossa. Kantein nykyinen päärakennus otettiin käyttöön huhtikuussa 2002. Rakennuksessa on yhteensä kuusi kerrosta, joista yksi sijaitsee maanpinnan alapuolella.


title: Alavuden lentokenttä

text: Alavuden lentokenttä on Alavudella sijaitseva lentokenttä. Kenttä sijaitsee noin kolme kilometriä Alavuden kaupungin eteläpuolella, noin kilometrin päässä Kirkkojärvestä länteen päin. Kenttää käyttävät pääasiassa yleisilmailijat ja laskuvarjohyppääjät. Lentokentän ympärille on perustettu suojailmatila.


title: Alavuden lentokenttä

text: Kentällä toimii myös Alavuden Ilmailukerho, jolla on lentopetrolin tankkauspiste kentällä. Kentällä on myös kaksi lentokonehallia ja Alavuden Ilmailukerhon kerhorakennus.


title: Alavuden lentokenttä

text: Lentokentän kiitotie kunnostettiin kesällä 2013.


title: Alavuden lentokenttä

text: Alueella sijaitsee myös radio-ohjattavien lentokenttä.


title: Jason Burnett

text: Jason Nicholas Burnett (s. 16. joulukuuta 1986 Etobicoke, Ontario) on kanadalainen voimistelija. Hän sai vuoden 2008 kesäolympialaisissa Pekingissä hopeaa yksilökilpailussa trampoliinilla. Hän sai siinä hopeaa myös Pan-Amerikan kisoissa 2007.


title: Arvor Hansen

text: Arvor Hansen (5. marraskuuta 1886 Kööpenhamina – 19. kesäkuuta 1962 Frederiksberg) oli tanskalainen voimistelija. Hän oli vuoden 1912 kesäolympialaisissa Tukholmassa mukana saamassa pronssia vapaan systeemin joukkuekilpailussa. Hän sijoittui lisäksi yksilönä moniottelussa 26. sijalle. Vuoden 1908 kesäolympialaisissa Lontoossa hän oli sijoittunut joukkuekilpailussa maansa joukkueen kanssa neljänneksi.


title: Wilhelm Grimmelmann

text: Herman Johan Wilhelm Grimmelmann (15. tammikuuta 1893 Asendorf, Saksa – 8. joulukuuta 1958 West Haven, Connecticut, Yhdysvallat) oli tanskalainen voimistelija. Hän kilpaili vuoden 1912 kesäolympialaisissa Tukholmassa ja oli siellä mukana saamassa pronssia vapaan systeemin joukkuekilpailussa.


title: Arkussa vainaan

text: Arkussa vainaan on suomirockyhtye Eppu Normaalin kappale ja singlejulkaisu vuonna 1993 julkaistulta "Studio Etana" -studioalbumilta. Single julkaistiin marraskuussa 1993. Singlen on tuottanut ja säveltänyt yhtyeen kitaristi Mikko "Pantse" Syrjä, ja kappaleen on sanoittanut yhtyeen laulaja Martti Syrjä.


title: Arkussa vainaan

text: Nimikkokappaleen lisäksi single sisältää kappaleet ”Oppi tulee idästä” ja ”Hipit rautaa” (Woodstock Jam-versio). Ensin mainittu kappale on nauhoitettu 27. heinäkuuta 1993 Räikkärock-festivaalitapahtumassa Ylöjärvellä.


title: Sigurd Jørgensen

text: Sigurd Gersdorf Jørgensen (15. joulukuuta 1887 Bergen – 14. joulukuuta 1929 Bergen) oli norjalainen voimistelija. Hän kilpaili vuoden 1912 kesäolympialaisissa Tukholmassa ja oli siellä mukana voittamassa kultaa vapaan systeemin joukkuekilpailussa.


title: Gabriel Thorstensen

text: Gabriel Thorstensen (1. syyskuuta 1888 Stavanger – 14. kesäkuuta 1974 Stavanger) oli norjalainen voimistelija. Hän kilpaili vuoden 1912 kesäolympialaisissa Tukholmassa ja oli siellä mukana voittamassa kultaa vapaan systeemin joukkuekilpailussa. Hän oli Thomas Thorstensenin veli.


title: Karvounádes

text: Karvounádes () on Kreikan kylä, joka sijaitsee Kytheran saarella ja kuuluu Kytheran kuntaan, Saarten alueyksikköön ja Attikan alueeseen. Kylän väkiluku on 119 (vuonna 2011).


title: Karvounádes

text: Karvounádes sijaitsee Kytheran keskiosassa. Se muodostaa laajemman kyläyhdyskunnan (Τοπική Κοινότητα Καρβουνάδων, "Topikí Koinótita Karvounádon"), johon kuuluvat varsinaisen Karvounádeen kylän lisäksi Ágios Ilías, Alexandrádes, Keramotó, Pitsiniánika ja Stathiánika. Koko yhdyskunnan väkiluku on 324.


title: Karvounádes

text: Karvounádes on yksi saaren vanhimmista kylistä. Kylän nähtävyyksiin kuuluu Pyhän Yrjön kirkko, jossa on taivaansininen kupoli. Karvounádeksen keskusaukiolla on kauppoja, leipomo sekä supermarket. Kylässä on myös saaren toinen apteekki. Enemmistö asukkaista saa elantonsa maataloudesta.


title: Thomas Thorstensen

text: Thomas Thorstensen (15. toukokuuta 1880 Stavanger – 18. kesäkuuta 1953) oli norjalainen voimistelija. Hän oli mukana voittamassa kultaa vapaan systeemin joukkuekilpailussa vuoden 1912 kesäolympialaisissa Tukholmassa. Hän oli saanut joukkueineen hopeaa vuoden 1908 kesäolympialaisissa Lontoossa. Hän oli Gabriel Thorstensenin veli.


title: Otto Authén

text: Otto Fredrik Authén (1. marraskuuta 1886 Oslo – 7. heinäkuuta 1971 Oslo) oli norjalainen voimistelija. Hän kilpaili vuoden 1908 kesäolympialaisissa Lontoossa ja oli siellä mukana saamassa hopeaa joukkuekilpailussa.


title: Torleif Torkildsen

text: Torleif Torkildsen (12. toukokuuta 1892 Oslo – 7. lokakuuta 1944 Oslo) oli norjalainen voimistelija ja tennispelaaja. Hän kilpaili vuoden 1912 kesäolympialaisissa Tukholmassa osallistuen voimisteluun, jossa hän saavutti pronssia ruotsalaissysteemin joukkuekilpailussa.


title: Torleif Torkildsen

text: Torkildsen edusti Norjaa Davis Cupissa viidessä maaottelussa.


title: Alfonso de Iruarrízaga

text: Alfonso Marcos de Iruarrízaga (s. 22. elokuuta 1957) on chileläinen ampuja. Hän sai hopeaa metsästyshaulikolla vuoden 1988 kesäolympialaisissa Soulissa. Hän kilpaili myös vuoden 1984 kesäolympialaisissa Los Angelesissa ja vuoden 1992 kesäolympialaisissa Barcelonassa.


title: Alfonso de Iruarrízaga

text: Hänen valmentajansa oli Miguel Marentis.


title: Alfonso de Iruarrízaga

text: Hän jäädä eläkkeelle vuonna 1995.


title: Alfonso de Iruarrízaga

text: Hän on naimisissa Consuelon kanssa. Heillä on kaksi lasta.


title: Ultimate Motorsport

text: Ultimate Motorsport on brittiläinen pikkuformulatalli. Talli perustettiin vuonna 2007, jolloin talli kilpaili Britannian F3 sarjassa. Vuonna 2008 talli kilpaili Formula Renault 3.5 sarjassa ranskalaisella lisenssillä sijoittuen sarjan toiseksi. Samana vuonna talli jatkoi Britannian F3 sarjassa. Vuonna 2009 talli kilpaili Superleague Formula-sarjassa valmistaen autot Sevilla FC, Galatasaray S.K. ja Al Ainin joukkueille sijoittuen sarjan yhdeksänneksi ja 11:sta. Samana vuonna talli sijoittui seitsemänneksi FR 3.5 sarjassa vetäytyen sarjasta neljä kilpailua ennen kauden loppua. Tallin kalusto myytiin KMP Racing-tallille, joka käytti tallin autoja vuonna 2010.


title: Opus caementicium

text: Opus caementicium (, kivimurska) oli Antiikin Roomassa käytetty rakennusmateriaali, josta seinä- tai muurirakenteen kantava ydin rakennettiin. Roomalaisen sementin sideaineena toimivat kalkki ja pozzolanana tunnettu tuliperäinen hiekka, johon veden lisäksi sekoitettiin saatavilla olevaa kiviainesta. Tukirakenteita ei kuitenkaan käytetty.


title: Opus caementicium

text: Opus caementiciumin ulkoasua pidettiin sen verran viimeistelemättömänä, että yleensä se pinnoitettiin erillisellä pinnoitusmenetelmällä, esimerkiksi marmorilevyillä.


title: Guolehis Suolojávri

text: Guolehis Suolojávri on järvi Norjan Koutokeinossa. Järvi kuuluu Alattio-Koutokeinojoen vesistöön.


title: Rocky Blue

text: Raquel ”Rocky” Blue on Zendaya Colemanin esittämä kuvitteellinen hahmo Disney Channelilla esitettävässä televisiosarjassa "Shake It Up".


title: Rocky Blue

text: Rocky on Ty Bluen 14-vuotias pikkusisko. Hän on kasvissyöjä ja kannattaa eläinten oikeuksia. Rockyn paras ystävä on Cecelia Jones. Sarjassa hän ja Cecelia pääsevät "Shake It Up, Chicago!" nimiseen televisio-ohjelmaan, jossa he tanssivat lauantaisin.


title: Hæmmujávri

text: Hæmmujávri on järvi Norjan Koutokeinossa. Järvi kuuluu Alattio-Koutokeinojoen vesistöön.


title: Formula 3 Euroseries -kausi 2011

text: Formula 3 Euroseries -kausi 2011 oli Formula 3 Eurosarjan yhdeksäs kausi. Kausi alkoi Ranskan Paul Ricardin radalla ja päättyi Saksan Hockenheimringillä. Sarjan mestaruuden vei espanjalainen Roberto Merhi, toiseksi sijoittui saksalainen Marco Wittmann ja kolmanneksi espanjalainen Daniel Juncadella.


title: Formula 3 Euroseries -kausi 2011

text:
- "Kursivoitu", tarkoittaa vierailevaa kuljettajaa, joka ei ollut oikeutettu saamaan pisteitä.
R = Sarjan tulokas kaudella 2011
FIA = FIA Formula 3 International Trophy


title: Cecelia Jones

text: Cecelia "CeCe" Jones on Bella Thornen esittämä hahmo Disney Channelilla esitettävässä televisiosarjassa "Shake It Up".


title: Cecelia Jones

text: Sarjassa Cecelia ja Rocky pääsevät "Shake It Up, Chicago!" nimiseen TV-ohjelmaan, jossa he tanssivat lauantaisin. Cecelialla on 9-vuotias pikkuveli Flynn. Hänellä on myös lukihäiriö.


title: HMS Surly

text: HMS Surly on ollut neljän Britannian Kuninkaallisen laivaston aluksen nimenä.


title: Jakovlev Jak-38

text: Jakovlev Jak-38 (, NATO-koodi Forger) on neuvostoliittolainen lentotukialuskäyttöön suunniteltu VTOL-suihkuhävittäjä.


title: Jakovlev Jak-38

text: Jakovlev Jak-38 kykeni hieman päälle tuhannen kilometrin tuntinopeuteen. Ensilento oli vuonna 1972. Aseistus oli kuudessa ripustuspisteessä ja saattoi painaa enimmillään 2 000 kg.


title: Jakovlev Jak-38

text: Konetyypin siivet olivat tynkämäisen lyhyet. Sen saavuttamat lentoarvot eivät olleet muiden vastaavana aikana tuotettujen, maatukikohtiin turvautuvien ilmayliherruushävittäjien tasolla. Voitaneen olettaa koneen pääasiallisen käyttötarkoituksen olleen meritorjunta sekä rynnäköinti.


title: Sturgeon

text: Sturgeon tarkoittaa seuraavia asioita:


title: Chōshū

text: Chōshū tarkoittaa seuraavia asioita:


title: HMS Starfish

text: HMS Starfish on ollut kolmen Britannian Kuninkaallisen laivaston aluksen nimenä.


title: Mac Shit

text: Mac Shit on helsinkiläisen tuottajakaksikko K.V.N & Lobon kolmas albumi. Se julkaistiin FJUU Recordsin kautta yhdessä Freaky Beats Productionsin kanssa 9. heinäkuuta 2012.


title: Vicente Iborra

text: Vicente Iborra de la Fuente (s. 16. tammikuuta 1988 Moncada, Espanja) on espanjalainen jalkapalloilija, joka edustaa Espanjan Primera Divisiónissa pelaavaa Villarrealia.


title: Vicente Iborra

text: Ennen Leicesteriä Iborra toimi Sevillan kapteenina. Hän voitti espanjalaisseurassa kolmesti Eurooppa-liigan.


title: Vicente Iborra

text: Iborra on Levanten junioriakatemian kasvatti. Hänet nostettiin seuran edustusjoukkueeseen kaudella 2007–2008, joukkueen kärsiessä taloudellisista vaikeuksista ja tämän vuoksi myös pienestä pelaajapulasta. Hän teki ensiesiintymisensä Primera Divisiónissa 13. tammikuuta 2008 ottelussa Real Madridia vastaan.


title: Vicente Iborra

text: 30. maaliskuuta 2008 Iborra teki ensimmäisen maalinsa joukkueessa ottelussa Almeríaa vastaan.


title: Vicente Iborra

text: Heinäkuussa 2017 Iborra siirtyi Sevillasta Leicesteriin neljän vuoden sopimuksella.


title: Opus latericium

text: Opus latericium (, tiili) oli Antiikin Roomassa käytetty muuriytimen pinnoitustekniikka, jossa opus caementicium -ydin vuorattiin tiilipinnoituksella siten, että tiilet aseteltiin niiden kapea sivu ulospäin. Alun perin termi tarkoitti kokonaan tiilirakenteista seinäpintaa, mutta keisariajalla, jolloin menetelmä levisi laajaan käyttöön, sen merkitys muuttui tähän muotoon. Menetelmä tunnetaan myös nimellä opus testaceum (, poltettu savi).


title: Ginuhit

text: Ginuhit tai hinuhit (omakieliset nimitykset гъинози, "ginozi", гьенозе, "genoze") ovat ginuhin kieltä puhuva didolainen kansa Venäjällä Dagestanin Tsuntan piirin Ginuhin kylässä. Vuoden 2010 väestönlaskennan mukaan heitä on 443 henkeä. Aikaisemmin ginuheja pidettiin didoina tai avaareina. Uskonnoltaan he ovat sunnalaisia muslimeja.


title: Ginuhit

text: Ginuhin kylä sijaitsee Kaukasuksen pääjonon pohjoispuolella Ohtljovuoren rinteellä lähellä Georgian rajaa. Yli 2000 metriä korkealla vuoristoseudulla virtaa kolme Andijskoje Koisun sivujokea. Ginuhien asuinalue rajoittuu pohjoisessa gunzibeihin, idässä bežtoihin, etelässä georgialaisiin ja luoteessa didoihin. Muutamia kymmeniä ginuhiperheitä asuu myös Georgiassa sekä Dagestanin alankoseudulla Kizljarin piirin Monastyrskojen ja Kiziljurtin piirin Stalskojen kylissä.


title: Ginuhit

text: Vuosien 1926 ja 1939 väestönlaskennoissa ginuhit luettiin didoiksi ja myöhemmin avaareiksi. Vuoden 2002 väestönlaskennassa rekisteröitiin 531 ginuhia, joista 525 asui Dagestanissa. Tsuntan piirissä ginuheja oli 465 ja Kizljarin piirissä 45. Vuoden 2010 väestönlaskennan mukaan ginuheja on koko Venäjällä yhteensä 443 henkeä.


title: Ginuhit

text: Ginuhin kieli kuuluu dagestanilaisten kielten avaarilaisen ryhmän tseziläiseen alaryhmään. Sen lähin sukukieli on tsez. Äidinkielensä lisäksi ginuhit puhuvat tseziä, avaaria ja venäjää. Monet aikuisista osaavat myös bežtaa. Vuoden 2002 väestönlaskennan mukaan ginuhin puhujia oli 548, mutta vuonna 2010 vain 5. Todellisen puhujamäärän arvioidaan olevan alle 700.


title: Ginuhit

text: Äidinkieli toimii yhteisön suullisen kanssakäymisen välineenä. Ginuhien sivistyskieliä ovat avaari ja venäjä. Koulussa opetus tapahtuu alaluokilla avaariksi ja yläluokilla venäjäksi. Yläluokilla avaaria opiskellaan aineena. Vuoden 2002 väestönlaskennan mukaan 83,4 % ginuheista osaa venäjää.


title: Ginuhit

text: Ginuhit ovat alueensa kantaväestöä, jolla on ollut läheiset suhteet Georgiaan. Myöhäiseen keskiaikaan saakka he kuuluivat Didon liittokuntaan. 1400-luvulla ginuhit liittyivät Antl-Ratlin konfederaation Antsuho-Kaputšan liitokuntaan. Myöhemmin he kuuluivat Kideron kyläkuntaan, joka oli osa Didon kyläyhteisöjen liittoa.


title: Ginuhit

text: Varhaisella keskiajalla ginuhit käännytettiin kristityiksi. 1400-luvulta lähtien 1700-luvun puoliväliin mennessä he omaksuivat islamin. Vuonna 1813 solmitussa Gulistanin rauhassa alue liitettiin Venäjään. 1860-luvun hallintouudistusten yhteydessä perustettiin Kideron naibikunta.


title: Ginuhit

text: 1840-luvulla ginuhit yhtyivät Šamilin johtamaan vuoristolaiskansojen vapaustaisteluun, jonka seurauksena kylä hävitettiin perusteellisesti. Vuoden 1877 kapinan jälkeen osa ginuheista karkotettiin kotiseudultaan, osa pakeni Turkkiin ja Iraniin. Vuonna 1886 kylässä oli aikaisemman sadan (vuonna 1841) asemasta vain 28 taloa (toisen tiedon mukaan 7).


title: Ginuhit

text: Vuonna 1944 osa ginuheista siirrettiin karkotettujen tšetšeenien tilalle entisen Tšetšeeni-Ingušian Vedenon piiriin. Kotikyläänsä he palasivat vuosina 1957–1958.


title: Ginuhit

text: Perinteisiä elinkeinoja ovat laiduntamiseen perustuva lampaanhoito ja maanviljely. Lampaiden ohella kasvatettiin nautoja, vuohia ja hevosia. Pienillä terassimaisilla maatilkuilla viljeltiin ohraa, ruista, vehnää, hirssiä ja kauraa. Lisäksi harjoitettiin mehiläistenhoitoa ja metsästystä. Käsitöihin kuuluivat villakankaan ja huovan valmistus, jalkineiden ja sukkien kudonta sekä metalli- ja puutyöt. Kauppatavarana toimivat villa, vuodat, voi, juusto ja rakennuspuu, joita vaihdettiin viljaan, rautaan, työvälineisiin, kankaisiin ja suolaan.


title: Ginuhit

text: Ginuhin kylä sijaitsee rotkon yläpuolella kohoavalla jyrkällä rinteellä. Sitä suojanneet puolustustornit eivät ole säilyneet. Kylän keskuksen muodosti moskeija ja kokouspaikka. Suorakulmaiset, yleensä kaksikerroksiset talot on rakennettu kivestä. Alemmassa kerroksessa on navetta ja ylemmässä asuinhuoneet. Toista kerrosta reunustaa käytävänomainen parveke. Pihana toimii usein alempana sijaitsevan rakennuksen tasakatto.


title: Ginuhit

text: Perinteiseen miesten vaatetukseen kuuluivat tunikan kaltainen paita, housut, puolipitkä takki, tšerkessiläispuku, huopaviitta, erilaiset lammasturkit, turkislakki, kudotut villasaappaat, pehmeät nahkakengät tai saappaat, huopakengät ja säärystimet. Miehet ajelivat päänsä, mutta jättivät viikset ja parran. Naisten puku käsitti erilaisia tunikamaisia paitoja ja leveitä leninkejä, kapealahkeiset housut, myssyn, erilaisia villa- ja silkkihuiveja sekä lämpimän villašaalin. Naisten kengät olivat nahkasaappaita ja säärystimiä lukuun ottamatta samanlaiset kuin miehillä. Naiset kantoivat runsaasti erilaisia hopeakoruja.


title: Ginuhit

text: Ruokavalion perustan muodostivat viljatuotteet, liha ja maito. Muualta tuotujen vihannesten ja hedelmien lisäksi käytettiin runsaasti syötäviä villikasveja ja marjoja. Yleisimpiä ruokalajeja olivat lihan, rasvan, makkaran, juuston tai valkosipulikastikkeen kanssa syöty hinkal ja talkkunataikinan palat. Lisäksi paistettiin happamatonta ja hapatettua leipää, leivottiin piirakoita ja keitettiin erilaisia puuroja ja keittoja.


title: Ginuhit

text: Perinteisen yhteiskuntajärjestyksen perustana oli patriarkaalisten sukuyhteisöjen muodostama kyläkunta. Yhteisistä asioista päätettiin kyläkokouksessa. Oikeusjärjestys perustui tapaoikeuteen ja islamilaiseen lakiin.


title: Ginuhit

text: Vallitseva perhemuoto oli ydinperhe, jonka rinnalla esiintyi myös jakamattomia suurperheitä. Lähisukulaisiksi laskettiin jopa isän ja äidin serkunserkut ja näiden lapset. Naimisiin mentiin yleensä kosimalla. Miehet kokoontuivat talvisaikaan omiin seuroihinsa. Perinteiseen tapakulttuuriin kuuluu vanhempien kunnioittaminen, sukulais- ja naapuriapu sekä korostettu vieraanvaraisuus.


title: Ginuhit

text: Uskonnollisia juhlia olivat paaston päättyminen, vainajien muistopäivät ja profeetan syntymäpäivä. Niiden rinnalla vietettiin lukuisia maatalouden vuodenkiertoon liittyviä juhlia. Suullinen kansanperinne käsittää ginuhin- ja avaarinkielisiä sananlaskuja, arvoituksia, tarinoita, lauluja ja satuja. Perinteisiä uskomuksia ovat luonnon- ja kodinhenkien kunnioittaminen sekä usko erilaisiin pahantahtoisiin olentoihin.


title: Ginuhit

text: Vuoriston lampaanhoidon ohella alangolle muuttaneet ginuhit harjoittavat peltoviljelyä ja puutarhanhoitoa. Miehet käyvät usein rakennustöissä Taka-Kaukasiassa, Keski-Aasiassa tai Venäjällä. Nykyajan tuomien uudistusten rinnalla on säilynyt monia perinteisen kulttuurin piirteitä. Perhe- ja sukuyhteisöllä on edelleen suuri merkitys. Islamin asema on pysynyt vahvana neuvostoajan rajoituksista huolimatta.


title: Ossining

text: Ossining on kunta Westchesterin piirikunnassa New Yorkin osavaltiossa, Yhdysvalloissa. Ossining sijaitsee 50 kilometriä New Yorkista pohjoiseen, ja kaupunki tunnetaan etenkin New Yorkin osavaltionvankilasta Sing Singistä.


title: Ossining

text: Vuonna 2014 Movoto-kiinteistöyhtiö valitsi Ossiningin New Yorkin osavaltion kymmenen parhaan asuinpaikan joukkoon. Myös muut kärkikymmenikön paikkakunnat sijaitsevat Westchesterin piirikunnassa.


title: OAK Racing

text: OAK Racing (tunnettu aiemmin nimellä Saulnier Racing ja Promatecme) on ranskalainen formulatalli, joka kilpailee nykyään FIA World Endurance Championship -sarjassa ja Le Mansin 24 tunnin ajossa. Talli perustettiin vuonna 1980 Promatecme-nimellä kilpaillen Ranskan F3 mestaruussarjassa. Vuosina 1997-1999 talli kilpaili Britannian F3 sarjassa sijoittuen kahdesti sarjan toiseksi ja kerran kolmanneksi. Talli on voittanut kolme Ranskan F3 sarjan mestaruutta vuosina 1992, 1995 ja 2001. Vuonna 2000 tallin nimeksi tuli Saulnier Racing. Vuosina 2001-2005 talli kilpaili World Series by Nissan ja World Series by Renault sarjoissa. Vuonna 2006 talli siirtyi Le Mans Series-sarjaan ja tallin omistajaksi tuli entinen kilpa-autoilija Jacques Nicolet. Talli on sijoittunut parhaimmillaan neljänneksi Le Mans Series-sarjassa. Vuonna 2009 tallin nimeksi vakiintui OAK Racing. Vuonna 2010 talli sijoittui toiseksi Le Mansin 24 tunnin ajossa.


title: Kirjoleukaperhonen

text: Kirjoleukaperhonen ("Micropterix aureatella") on erittäin yleinen ja Suomessa laajalle levinnyt pieni perhoslaji. Se kuuluu hyvin alkeelliseen leukaperhosten heimoon.


title: Kirjoleukaperhonen

text: Kirjoleukaperhonen on helposti tunnistettava perhonen. Etusiipien pohjaväri on punertavan violetti, ja siivet ovat kauttaaltaan voimakkaan metallinkiiltoiset. Siiven poikki kulkee kaksi leveää kullankeltaista poikkivyötä, ja siiven kärkiosassa on kullankeltainen laikku, joka ei ulotu siiven ulkosyrjään. Takasiivet ovat harmaanruskeat ja etenkin kärjestään violetinhohtoiset. Ruumis on harmaa, mutta päälaella on keltaisia karvamaisia suomuja jotka antavat perhoselle pörröisen ulkoasun. Siipiväli on 8–11 mm.


title: Kirjoleukaperhonen

text: Lajia tavataan koko palearktisella alueella. Suomessa kirjoleukaperhonen on heimonsa laajimmin levinnyt laji, ja sitä tavataan jokseenkin koko maassa pohjoisinta Lappia myöten. Perhosia tavataan touko-kesäkuun vaihteesta heinäkuun puoleenväliin.


title: Kirjoleukaperhonen

text: Kirjoleukaperhonen elää kosteissa kuusimetsissä ja soilla. Laji on päiväaktiivinen, ja aikuiset perhoset käyvät aterioimassa etenkin sarojen ("Carex") kukinnoissa, joiden siitepölyä ne syövät purevien suuosiensa avulla. Parveilulento, jonka aikana perhosia voi olla hyvin runsaasti, tapahtuu iltapäivän ja alkuillan aikana.


title: Kirjoleukaperhonen

text: Toukka- ja kotelovaiheet ovat tuntemattomat.


title: Kirjoleukaperhonen

text: Toukan ravintoa ei tunneta.


title: Kirjallinen inkvisitio

text: Kirjallinen inkvisitio (, "vangitseminen kirjoitusten vuoksi") (tai "puherikokset" 以言入罪) tarkoittaa keisarillisen Kiinan harjoittamaa, intellektuelleihin ja heidän kirjoituksiinsa, kohdistunutta vainoa. "Wénzìyù" tapahtui kunkin Kiinaa hallinneen dynastian aikana, mutta Qing-dynastian aikana vaino oli erityisen voimakasta. Vainon kohteeksi saattoi joutua pelkästään yhden lauseen tai jopa yksittäisen sanan perusteella. Vakavissa tapauksissa kirjailijan lisäksi tapettiin myös hänen perheenjäsenet.


title: Kirjallinen inkvisitio

text: Kirjallisten vainojen historiaa on tallennettu Qing-dynastiasta lähtien ja se on ollut osa jokaisen tätä seuranneen dynastian käytäntöjä. On epäselvää kuinka yleistä vainoaminen oli. Song-dynastian ajan runoilija Su Shi vangittiin useiden kuukausien ajaksi johtuen hänen teoksistaan. Song-dynastian johtava henkilö Song Jiang, joka oli alun perin virkamies, mutta josta sittemmin tuli rikollisryhmän johtaja sen jälkeen kun hän oli humalassa kirjoittanut runon, josta hänet tuomittiin kuolemaan.


title: Kirjallinen inkvisitio

text: Ming-dynastian ajalta on säilynyt tietoja kirjailijoiden vainoista, jotka olivat pahimmillaan dynastian alussas. Ennen keisariksi tuloaan Zhu Yuanzhang oli lukutaidoton ja oli ollut kerjäläisenä. Muodostettuaan valtakuntansa, hän ympäröi itsensä oppineilla. Hän opetteli lukemaan ja opiskeli historiaa. Hän myös kutsui oppineita luokseen. Osa hyväksyi, mutta toiset eivät uskaltaneet hyväksyä kutsua, koska pelkäsivät mahdollisten virheiden aiheuttamaa vihastusta. Toisinaan lukemaan opetellut keisari teloitti jonkun, jonka kirjoittaman asian hän käsitti väärin.


title: Kirjallinen inkvisitio

text:
Qing-dynastia on erityisen tunnettu kirjailijoita vastaan kohdistuneista vainoistaan.
Qing-dynastian keisarit kuuluivat Ming-dynastian kukistaneeseen etnisen vähemmistöön ja he suhtautuivat epäluuloisesti yleiseen mielipiteeseen. Kirjailijat ja virkamiehet pyrkivät yleensä erottamaan kiinalaiset ja barbaareina pitämänsä mantšut. Kuitenkin mantšujen ollessa vallassa kirjailijat tyytyivät naamioituun satiiriin.


title: Kirjallinen inkvisitio

text: Qing-dynastian aikana kirjailijoiden sorto alkoi yksittäistapauksina keisareiden Shunzhin ja Kangxin aikana. Hiljalleen vaino muodostui systemaattisesti. Keisari Qianlongin kaudella oli 53 tapausta. Vuosina 1772–1793 Qianlong pyrki puhdistamaan "ilkeitä" kirjoituksia. Hän ryhtyi tuhoamaan ming-dynastian kannattajien teoksia, joiden hän uskoi lietsovan Qing-dynastian vastaista mielialaa. Näiden toimien laajuus on epäselvä johtuen keisarillisessa arkistossa olevista aukoista, mutta noin 3 000 teoksen arvioidaan tuhoutuneen. Yhteensä arviolta 151 723 kirjaa arvioidaan tuhotun tänä aikana.


title: Kultaleukaperhonen

text: Kultaleukaperhonen eli kultaleukanen ("Micropterix calthella") on eteläisessä Suomessa erittäin yleinen leukaperhosiin kuuluva perhoslaji.


title: Kultaleukaperhonen

text: Etusiivet ovat kullankeltaiset ja metallinkiiltoiset. Siiven tyviosa on kuitenkin punertavan violetti koko siiven leveydeltä ja siipisuonet voivat erottua tummempina juovina. Takasiivet ovat harmaanruskeat ja hieman violetinhohtoiset. Päälaella on ruskehtavan keltainen karvatupsu. Siipiväli vaihtelee 7–11 mm.


title: Kultaleukaperhonen

text: Kultaleukaperhosta tavataan lähes koko Euroopassa ja elinalue ulottuu idässä Siperiaan. Suomessa lajin levinneisyys kattaa laajalti maan eteläosat sekä Lapin eteläosat. Suomen keskiosista ei ole juurikaan havaintoja. Perhoset ovat lennossa kesäkuun alusta heinäkuun alkuun.


title: Kultaleukaperhonen

text: Kosteissa metsissä elävä päiväaktiivinen perhonen. Yksilöitä tavataan erityisesti sarojen ("Carex") ja rentukan ("Caltha palustris") kukissa, joissa ne syövät siitepölyä. Perhosen kehitysvaiheet ovat huonosti tunnetut.


title: Kultaleukaperhonen

text: Toukka syö ilmeisesti ainakin maksasammalia (Marchantiophyta).


title: Ala-Kauvatsan joki

text: Ala-Kauvatsan joki on 2,6 kilometriä pitkä joki Satakunnassa Huittisissa, joka on Kokemäenjoen oikeanpuoleinen sivuhaara. Se on "Kauvatsanjoen valuma-alueen" laskujoki, joka alkaa Puurijärvestä. Ala-Kauvatsan joki on viimeinen osuus Puurijärven, Kauvatsanjoen, Sääksjärven, Piili- eli Jaarajoen muodostamasta jokiosuudesta. Kauvatsanjoki on osa Kokemäenjoen vesistöä ja Kokemäenjoki laskee Selkämereen Porissa. Joki virtaa kapeassa raossa, joka jää Puurijärven ja Isonsuon kansallispuistossa olevien luonnontilaisten "Isosuon" ja "Korkeasuon" väliin.


title: Ala-Kauvatsan joki

text: Ala-Kauvatsan joen yläjuoksulla oleva Puurijärvi on syntynyt kivikaudella, kun merenpinta aleni maankohoamisen seurauksena niin alas, että yhteys Kokemäen Kankaantaustan kautta umpeutui. Tällöin kaikki Kokemäenjoen vedet johtuivat pohjoiseen ja purkautuivat Kynsikankaan kautta mereen. Aluksi Huittisten aukea oli suuri ruohikkoinen järvi, mutta maankohoamisen ja joen kulutuksen takia syntyi uomia, jotka halkoivat laajaa luhta-aluetta. Uomien tulviminen keväisin irrotti ja kasasi heinikkoa ja kaislaa äyräiden päälle. Kasautuneiden ruovikkojen taakse jäi seisomaan vettä, joka oli pääsyynä soiden kehittymiseen. Nykyiset soidensuojelualueet muodostuvat kohosoista, joiden korkeus on useita metrejä ympäristöään ylempänä. Suot ovat olleet osaltaan erottamassa Puurijärveä Kokemäenjoen laakeasta laaksosta ja ohjaamassa Ala-Kauvatsan jokea nykyiselle paikalleen.


title: Ala-Kauvatsan joki

text: Ennen Puurijärven vedenpinnan laskua joki toimi Puurijärven yläpuolisille asukkaille vaihtoehtoisena kulkuväylänä Kokemäenjoelle. Sen rannoilta niitettiin heiniä talojen eläimille rehuksi. Vanhoista kartoista näkyy vielä sekä Kokemäenjoelle ja Ala-Kauvatsanjoelle yhteydessä oleva Takajärvi, joka on nykyään ojitettuna pelkkä kosteikko.


title: Ala-Kauvatsan joki

text: Tulvansuojeluun tähdänneet koskenperkaukset Kokemäenjoella alkoivat 1750-luvulla. Niiden vaikutukset Ala-Kauvatsanjoelle ja sitä kautta Puurijärven vedenpinnalle alkoivat kuitenkin vasta 1820-luvulla, kun Kyttälän kylän koskissa ja Vitikkalanluodon ympärillä perkaukset menivät aiempaa syvemmälle. Kun perkauksia jatkettiin vielä 1870-luvuilla, alkoi sekä Puurijärvi että Raijalanjärvi ruohottua. Tämä vaikutti Ala-Kauvatsan joken virtaukseen ja sen suulla ollut pieni "Takajärvi" maatui nykyiseksi suoksi.


title: Ala-Kauvatsan joki

text: Osana Puurijärven kuivatushanketta vuonna 1926 joki perattiin joiltakin osin. Kun sahateollisuus käynnistyi Suomessa 1900-luvun alussa, käytettiin Ala-Kauvatsanjokea tukkipuun uittoväylänä Kokemäenjoen sahoille. Tällöin Lauttayhdistys joutui 1909–1914 patoamaan osin kuivattua Puurijärveä, jotta puita voitiin ylipäätänsä uittaa järvellä. Kun Puurijärvi aiottiin 1940-luvulla lopullisesti kuivattaa Raijalanjärven tapaan, tuli esteeksi Kolsin voimalaitoksen patoaltaan vedenkorkeus, joka nosti taas Ala-Kauvatsanjoen pintaa.


title: Ala-Kauvatsan joki

text: Kokemäenjoen LIFE-hankkeen yhteydessä vanha joen neulapato purettiin ja tilalle rakennettiin Puurijärven luusuaan uusi korkeampi pohjapato, jolla Puurijärven vedenpintaa nostettiin pysyvärsti.


title: Ala-Kauvatsan joki

text: Joelle on veneellä Kokemäenjoelta vapaa pääsy, mutta Puurijärvellä vastassa on maapato, johon matka päättyy. Ala-Kauvatsanjoen ympäristö kuuluu kansallispuistoon ja joen rannat ovat yksityisomistuksessa, joten rantautuminen onnistuu vain nuotiopaikan laiturilla.


title: Ala-Kauvatsan joki

text: Puurijärven maapadolla on kuitenkin leveä keräilyoja, jota pitkin voi veneillä eteläisen lintutornin viereen. Tornilta on opastukset luontopolulle, josta pääsee Isosuon lintutornille. Sekä venelaiturilla että eteläisellä lintutornilla on parkkipaikat.


title: Zhenwei Wang

text: Zhenwei Wang on kiinalainen näyttelijä. Hän näytteli vuoden 2010 "Karate Kid" -elokuvassa.


title: Denis Tristant

text: Denis Tristant (s. 23. marraskuuta 1964 Pacy-sur-Eure) on ranskalainen entinen käsipalloilija. Hän kilpaili vuoden 1992 kesäolympialaisissa Barcelonassa ja kuului siellä pronssia saaneeseen joukkueeseen.


title: Tammelundin Liikenne

text: Tammelundin Liikenne Oy on linjaliikennettä Helsingissä ja Vantaalla harjoittava linja-autoyritys. Se perustettiin vuonna 1946 hoitamaan nimensä mukaisesti Tammisalon () liikenneyhteyksiä, ja vuoteen 1982 saakka sen ainoa linja kulkikin Rautatientorin ja Tammisalon välillä. Kun Helsingin sisäisten linjojen numerointi vuonna 1966 yhtenäistettiin, tämä linja sai numeron 83.


title: Tammelundin Liikenne

text: Kun Helsingin metro otettiin käyttöön, linja 83 lyhennettiin Herttoniemen metroasemalta Tammisaloon kulkevaksi liityntälinjaksi. Samalla se siirtyi Helsingin kaupungin liikennelaitoksen hoitoon, ja korvauksena Tammelundin Liikenne sai osan Munkkiniemen ja Vanhankaupungin välillä liikennöineen poikittaislinjan 52 vuoroista. Nykyään Tammelundin Liikenne liikennöi Helsingin sisäisiä linjoja 16, 20(N), 21(B), 54, 90(A,N) ja 96(N). Syksystä 2015 alkaen liikennöitäväksi tuli myös Vantaan sisäinen linja 588, joka siirtyi Nobinan liikennöitäväksi syksyllä 2018..


title: Philippe Debureau

text: Philippe Debureau (s. 25. huhtikuuta 1960 Hinges) on ranskalainen entinen käsipalloilija. Hän kilpaili vuoden 1992 kesäolympialaisissa Barcelonassa ja kuului siellä pronssia saaneeseen joukkueeseen.


title: Denis Lathoud

text: Denis Lathoud (s. 13. tammikuuta 1966 Lyon) on ranskalainen entinen käsipalloilija. Hän kilpaili vuoden 1992 kesäolympialaisissa Barcelonassa ja kuului siellä pronssia saaneeseen joukkueeseen. Hän osallistui myös vuoden 1996 kesäolympialaisiin Atlantassa ja sijoittui joukkueineen neljänneksi.


title: Philippe Médard

text: Philippe Médard (10. kesäkuuta 1959 Meslay du Maine – 29. syyskuuta 2017) oli ranskalainen käsipalloilija. Hän kilpaili vuoden 1992 kesäolympialaisissa Barcelonassa ja kuului siellä pronssia saaneeseen joukkueeseen.


title: Lytro

text: Lytro on valokenttäkamera joka tarkoittaa, että kuvaa ei tarvitse fokusoida kuvattaessa. Kamera tekee kuvatiedostomuodon jossa tarkennuksen kohteen voi päättää jälkieditoinnissa jos kuva muutetaan tavalliseksi kuvaksi.


title: Lytro

text: Kuvien laatua moititaan huonoksi, kuvan resoluutio on yksi megapikseli. Lisäksi kuvien siirtäminen tietokoneelle on hidasta ja tietokoneelle raskasta.


title: Sankarikaupunki

text: Sankarikaupunki (, , ) on arvonimi, joka Neuvostoliitossa myönnettiin yhteensä 12 Venäjän, Ukrainan tai Valko-Venäjän kaupungille paikkakunnan puolustukseen liittyvistä saavutuksista suuren isänmaallisen sodan eli toisen maailmansodan aikana. Sankarikaupunkia vastaava "sankarilinnoituksen" arvonimi myönnettiin lisäksi valkovenäläiselle Brestin linnoitukselle.


title: Sankarikaupunki

text: Ensimmäiset sankarikaupungin arvonimet myönnettiin 8. toukokuuta 1965, jolloin tuli kuluneeksi 20 vuotta maailmansodan päättymisestä Euroopassa.


title: Sankarikaupunki

text: Nimitystä sankarikaupunki käytettiin jo sodan aikana 1942. Ensimmäinen virallisissa lähteissä oleva maininta on käsky ampua kunnialaukaukset Leningradin, Odessan, Sevastopolin ja Stalingradin sankarikaupungeissa toukokuun alussa 1945.


title: Sankarikaupunki

text:
Alla on lueteltu sankarikaupungit ja vuosi, jolloin tunnustus myönnettiin.
Sankarikaupunkeihin ja Brestin sankarilinnoitukseen on pystytetty muistopylväs, sankarikaupungin obeliski. Obeliskiin liittyy sankaruudesta myönnetty Leninin kunniamerkki, kullattu tähti ja arvonimen myöntämisestä kertova Neuvostoliiton korkeimman neuvoston ukaasin teksti.


title: Gaël Monthurel

text: Gaël Fabrice Gabriel Monthurel (s. 22. tammikuuta 1966 Conches-en-Ouche) on ranskalainen entinen käsipalloilija. Hän oli vuoden 1992 kesäolympialaisissa Barcelonassa mukana saamassa pronssia. Lisäksi hän sijoittui vuoden 1996 kesäolympialaisissa Atlantassa joukkueineen neljänneksi.


title: Frédéric Perez

text: Frédéric Perez (s. 19. heinäkuuta 1961 Oran, Algeria) on ranskalainen entinen käsipalloilija. Hän kilpaili vuoden 1992 kesäolympialaisissa Barcelonassa ja oli siellä mukana saamassa pronssia.


title: Taipale (yhtye)

text:
Taipale on suomalainen instrumentaaliyhtye, joka alkoi kuopiolaisen kitaristin Markus Väisäsen sooloprojektina vuonna 2008. Väisäsen savusaunan hajuisista folk/jazzrock -sävellyksistä koostuva ensimmäinen CD ilmestyi nimellä Markus Väisänen: "Taipale" vuonna 2009.
Levyllä vierailivat mm. puhaltaja Jukka Eskola sekä steelkitaristi Antti Vuorenmaa.


title: Taipale (yhtye)

text: Keikkailun myötä Väisäsen sooloprojekti kasvoi yhtyeeksi Vuorenmaan liityttyä neljänneksi jäseneksi jo vakiintuneeseen trioon. Samalla myös basisti Kalle Ylitalo alkoi osallistua sävellystyöhön. Ensimmäinen Taipale-yhtyeen nimellä julkaistu CD "The Weight Of A Ghost" julkaistiin 2011. Taipaleen jäsenten lisäksi levyllä soittavat kitaristit Esa Kuloniemi ja Timo Kämäräinen sekä viulistit Tero Hyväluoma ja Päivi Hirvonen.


title: Thierry Perreux

text: Thierry Perreux (s. 4. maaliskuuta 1963 Soisy-sous-Montmorency) on ranskalainen entinen käsipalloilija. Hän kilpaili vuoden 1992 kesäolympialaisissa Barcelonassa ja kuului siellä pronssia saaneeseen joukkueeseen.


title: Rapatroninen kamera

text: Rapatroninen kamera on tarkoitettu äärimmäisen lyhyisiin valotuksiin, jossa valotusaika on tyypillisesti yksi mikrosekunti. Valo kulkee toisiinsa nähden kohtisuorien polarisaatiosuotimien läpi, kun polarisaatiotasoa käännetään hetkeksi erityisellä optisella komponentilla, joka aktivoituu voimakkaan sähköpulssin avulla luodulla magneettikentällä.


title: Jean-Luc Thiébaut

text: Jean-Luc Charles Thiébaut (s. 29. joulukuuta 1960 Metz) on ranskalainen entinen käsipalloilija. Hän kilpaili vuoden 1992 kesäolympialaisissa Barcelonassa ja kuului siellä pronssia saaneeseen joukkueeseen.


title: José Uraga Pérez

text: José Uraga Pérez (18. elokuuta 1771 – 3. syyskuuta 1840) oli espanjalainen roomalaiskatolinen piispa. Hänet nimitettiin Guadixin hiippakunnan piispaksi 11. lokakuuta 1827. Piispaksi vihkiminen suoritettiin 20. heinäkuuta 1828.


title: Raisio Oakmen

text: Raisio Oakmen on vuonna 1998 perustettu amerikkalaisen jalkapallon erikoisseura. Seura perustettiin alun perin Piikkiöön ja nimettiin Oakmeniksi paikkakunnalla sijaitsevan Suomen vanhimman tammen mukaan. Kaudet 2003-2011 joukkueen kotipaikkana oli Lieto ja kaudesta 2012 eteenpäin Raisio. Kaudella 2015 seuran edustusjoukkue pelaa amerikkalaisen jalkapallon II-divisioonassa.


title: Raisio Oakmen

text: Seura kartoitti pelaajamateriaalia Piikkiön ja Turun ympäristöstä kahden ensimmäisen vuoden ajan ja ensimmäinen sarjapeli pelattiin Porissa Pori Bearsia vastaan kauden 2000 I-divisioonan alussa. Seuran edustusjoukkueen tasainen pelaajakasvu jatkui kauteen 2003 saakka, jonka jälkeen seura muutti ja uudeksi kotipaikaksi tuli Lieto.


title: Raisio Oakmen

text: Lietoon muutettiin alun perin parempien toimintaedellytysten vuoksi. I-divisioonasta II-divisioonaan päättyneestä kaudesta 2005 alkoi kuitenkin miehistö- ja valmennuspoliittiset ongelmat, jotka kärjistyivät kausilla 2006-2007 jolloin peleihin oli vaikea saada edes kentällistä miehistöä. Kaudesta 2008 seura on kuitenkin jälleen osoittanut uutta tulemista. Kaudella 2009 Oakmenillä oli ensimmäistä kertaa myös juniorijoukkue, kun Oakmenin ja Salo Scorpionsin yhteinen projekti, Lieto/Salo Raptors, osallistui A-nuorten SM-sarjaan. Kausi 2009 oli myös ensimmäinen kausi, kun joukkue pääsi mukaan pudotuspeleihin, jossa se kuitenkin kärsi tappion Sipoo Bulldogsille. Kaudella 2010 Oakmen pääsi jälleen pudostuspeleihin, mutta hävisi välierissä sarjan lopulta voittaneelle Kuopio Steelersille. Kaudella 2011 seuran edustusjoukkueen kausi päättyi runkosarjaan.


title: Raisio Oakmen

text: Kaudelle 2012 joukkue muutti Raisioon ja nimeksi muuttui Raisio Oakmen. Oakmen osallistuu jälleen kaudella 2012 edustusjoukkueellaan II-divisioonaan.


title: Raisio Oakmen

text: Raisio Oakmenin naisten joukkue OakLadies perustettiin syksyllä 2012. Se osallistui naisten I-divisoonaan ensimmäistä kertaa kaudella 2013. OakLadies haki SM-sarjaan seuraavaksi kaudeksi ja sai sarjapaikan. Joukkue hävisi kaudella 2014 kaikki ottelunsa ja putosi I-divisioonaan.


title: Raisio Oakmen

text: Lieto Oakmen ja Salo Scorpions aloittivat 2008 yhteisen juniorijoukkueen. Joukkueen nimeksi tuli Lieto/Salo Raptors, jonka pelaajat valitsivat ensimmäisellä harjoitusleirillä 2009. Raptors oli A-juniorijoukkue, joka pelasi ikäluokkansa SM-sarjassa 2009 ja 2010.


title: Raisio Oakmen

text: Kaudella 2011 Oakmen perusti omista A-junioreista koostuvan joukkueen, joka pelasi A-junioreiden 1-divisioonassa. Seuralla oli A-juniorijoukkue vain kyseisenä vuonna. Seuraavana vuonna käynnistyi junioritoiminta alemmissa ikäluokissa.


title: Raisio Oakmen

text: Oakmen ja Salo Scorpions ovat pelanneet kauden päätöstapahtuman Mud Bowlin vuodesta 2008. Aluksi tapahtuma oli tarkoitettu juuri perustetun Scorpionsin uusien pelaajien "sisäänajamiseksi", mutta jo seuraavalla kaudella ottelusta muodostui perinne. Ottelun voittaja saa vuosittain haltuunsa "Bagatelle Trophyn".


title: Antonio Lao y Cuevas

text: Antonio Lao y Cuevas (15. maaliskuuta 1780 – 14. heinäkuuta 1850) oli espanjalainen roomalaiskatolinen piispa. Hänet nimitettiin Teruelin piispaksi 17. joulukuuta 1847. Piispaksi vihkiminen seurasi 19. maaliskuuta 1848.


title: Antonio Lao y Cuevas

text: 20. syyskuuta 1849 Lao y Cuevas valittiin Guadixin piispaksi.


title: Rafael Alvarez Lara

text: Rafael Alvarez Lara (10. lokakuuta 1902 – 15. joulukuuta 1996) oli espanjalainen roomalaiskatolinen piispa. Hänet vihittiin papiksi 23. heinäkuuta 1927 ja nimitettiin Guadixin hiippakunnan piispaksi 10. kesäkuuta 1943. Piispaksi vihkiminen seurasi 24. lokakuuta. Pääkonsekraattorina toimi Agustín Parrado y García, jota avustivat Rafael García y García de Castro ja Manuel Hurtado y García.


title: Rafael Alvarez Lara

text: Alvarez Lara sai 10. maaliskuuta 1965 nimityksen Mallorcan piispaksi, jona hän toimi, kunnes erosi 13. huhtikuuta 1973. Hän osallistui Vatikaanin toiseen kirkolliskokoukseen.


title: Kymenkartanon läänin voutikunta

text: Kymenkartanon läänin voutikunnan perusti Ruotsin kuningas Kustaa Vaasa vuonna 1556. Voutikunnan hallintopaikka oli Kyminkartano. Voutikunnan alueeksi vakiintui 1560-luvulla silloiset Pyhtää (Pyhtää ja Ruotsinpyhtää), Elimäen neljännes (Elimäki ja Anjala), Vehkalahti (Vehkalahti ja Sippola), Valkealan lounaisosat ja Virolahti (Virolahti ja Miehikkälä). Paikallishallinnon uudistuksessa 1634 se muutettiin voutikunnasta kihlakunnaksi.


title: Kymenkartanon läänin voutikunta

text: Voutikunnalla ei ole hallinnollista suoraa yhteyttä vuosina 1776–1831 toimineeseen Kymenkartanon lääniin, mutta Kymenkartanon läänin voutikunta oli myöhemmän Kymenkartanon läänin henkinen ja hallinnollinen perusta.


title: Alain Portes

text: Alain Portes (s. 31. lokakuuta 1961 Béziers) on ranskalainen entinen käsipalloilija. Hän kilpaili vuoden 1992 kesäolympialaisissa Barcelonassa ja kuului siellä pronssia saaneeseen joukkueeseen.


title: Éric Quintin

text: Éric Quintin (s. 22. tammikuuta 1967 Aix-en-Provence) on ranskalainen entinen käsipalloilija. Hän kilpaili vuoden 1992 kesäolympialaisissa Barcelonassa ja kuului siellä pronssia saaneeseen joukkueeseen.


title: Laurent Munier

text: Laurent Farci Munier (s. 30. syyskuuta 1966 Lyon) on ranskalainen entinen käsipalloilija. Hän kilpaili vuoden 1992 kesäolympialaisissa Barcelonassa ja kuului siellä pronssia saaneeseen joukkueeseen.


title: Allan Christensen

text: Allan Hugo Norman Rahr Christensen (30. syyskuuta 1923 – 8. syyskuuta 1961) oli tanskalainen ampuja. Hän kilpaili vuoden 1952 kesäolympialaisissa ja sijoittui siellä trapissa 31. sijalle. Hän oli Merethe Jensenin isoisä.


title: Koutokeinon lentokenttä

text: Koutokeinon lentokenttä () on entinen Norjan ilmavoimien lentopaikka, joka sijaitsee hieman pohjoiseen Koutokeinon keskustaajamasta Finnmarkin läänissä. Paikallisten mielenkiintona on jo pitkään ollut lentokentän varustaminen pienoislentokentäksi.


title: Maasin luonnonpuisto

text: Maasin luonnonpuisto (Máze naturreservat) on luonnonpuisto Norjan Koutokeinossa. Luonnonpuisto kattaa 0,231 km² ja se sijaitsee Koutokeinojoen länsipuolella. Se perustettiin vuonna 2007.


title: Erich Krempel

text: Erich Krempel (18. elokuuta 1913 Suhl – 26. syyskuuta 1992 Suhl) oli saksalainen ampuja. Hän kilpaili vuoden 1936 kesäolympialaisissa Berliinissä ja sai siellä hopeaa 50 metrin vapaapistoolissa.


title: Erich Krempel

text: Maailmanmestaruuden Krempel saavutti 1939 ja MM-hopeaa 1935. Molemmilla kerroilla hän kuului myös Saksan pronssia saavuttaneeseen joukkueeseen.


title: Jean-Marcel Rodié

text: Jean-Marcel Rodié (16. heinäkuuta 1879 – 10. huhtikuuta 1968) oli ranskalainen roomalaiskatolinen piispa. Hänet vihittiin papiksi 17. heinäkuuta 1910 ja nimitettiin Ajaccion piispaksi 29. huhtikuuta 1927. Piispaksi vihkiminen seurasi 2. heinäkuuta. Pääkonsekraattorina toimi Auguste-Joseph-Marie Simeone, jota avustivat Louis-Marie Ricard ja Cosme-Benjamin Jorcin.


title: Jean-Marcel Rodié

text: Rodié sai 7. maaliskuuta 1938 nimityksen Agenin piispaksi, jona hän toimi, kunnes jäi eläkkeelle 15. helmikuuta 1956. Eläkkeellejäämispäivänä hänet nimitettiin Cynopolis in Arcadian titulaaripiispaksi.


title: Carlos Marcio Camus Larenas

text: Carlos Marcio Camus Larenas (14. tammikuuta 1927 Valparaíso – 16. maaliskuuta 2014) oli chileläinen roomalaiskatolinen piispa. Hänet vihittiin papiksi Valparaíson hiippakuntaan 21. syyskuuta 1957 ja nimitettiin Copiapón hiippakunnan piispaksi 31. tammikuuta 1968. Piispaksi vihkiminen seurasi 3. maaliskuuta. Pääkonsekraattorina toimi Emilio Tagle Covarrubias, jota avustivat José Manuel Santos Ascarza ja Carlos González Cruchaga.


title: Carlos Marcio Camus Larenas

text: 11. joulukuuta 1976 Camus Larenas nimitettiin Linaresin piispaksi, joksi hänet asetettiin 17. huhtikuuta 1977 ja jona hän toimi, kunnes jäi eläkkeelle 17. tammikuuta 2003.


title: Drexelin yliopisto

text: Drexelin yliopisto on yksityinen yliopisto Philadelphiassa. Finanssimies Anthony Joseph Drexel perusti sen vuonna 1891. Siellä on nykyään noin 23 500 opiskelijaa.


title: Drexelin yliopisto

text: Drexelin yliopistossa opiskelee 12 004 päätoimista tutkintoa suorittavaa opiskelijaa. Kaikista opiskelijoista noin kymmenesosa on ulkomaalaisia vaihto-opiskelijoita, jotka tulevat noin 100 valtiosta. Yliopistossa on tarjolla yli 70 kandidaatin tutkintoon ja yli 75 maisterin tutkintoon tähtäävää ohjelmaa. Drexeliin kuuluu 13 tiedekuntaa.


title: Drexelin yliopisto

text: Anthony Joseph Drexel suunnitteli 1800-luvun lopulla korkeakoulua, joka vastaisi nopeasti teollistuvan yhteiskunnan tarpeisiin. Hän perusti suunnitelmansa pohjalta vuonna 1891 Taiteiden, tieteiden ja teollisuuden Drexel-instituutin. Alkujaan siellä ei ollut mahdollisuutta suorittaa korkeakoulututkintoa, mutta vuonna 1914 se alkoi jakaa luonnontieteiden kandidaatin tutkintoa. Pennsylvanian osavaltio antoi 1927 sille luvan jakaa maisterintutkintoa. Vuodesta 1965 yliopistossa on ollut mahdollisuus opiskella tohtoriksi saakka. Drexel-instituutti muutti 1936 nimensä Drexelin teknilliseksi instituutiksi, ja vuonna 1970 siitä tuli Drexelin yliopisto.


title: Tonje Sagstuen

text: Tonje Sagstuen(-Andersen) (s. 17. marraskuuta 1971) on norjalainen entinen käsipalloilija. Hän kilpaili vuoden 1992 kesäolympialaisissa Barcelonassa ja kuului siellä hopeaa saaneeseen joukkueeseen.


title: HMS Sparrowhawk

text: HMS Sparrowhawk on ollut kuuden Britannian Kuninkaallisen laivaston aluksen ja yhden tukikohdan nimenä.


title: Nimród Antal

text: Nimród E. Antal (s. 30. marraskuuta 1973) on Yhdysvalloissa syntynyt unkarilainen elokuvaohjaaja, käsikirjoittaja ja näyttelijä. Antal syntyi unkarilaisille vanhemmilleen Los Angelesissa. Hän muutti Unkariin opiskelemaan Unkarin elokuva-akatemiaan vuonna 1991 isänsä neuvosta. Valmistuttuaan hän ryhtyi työskentelemään elokuva- ja televisioteollisuudessa, kunnes muutti vuonna 2005 takaisin Los Angelesiin tavoittelemaan menestystä Hollywoodissa.


title: Heidi Sundal

text: Heidi Sundal (s. 30. lokakuuta 1962 Oslo) on norjalainen entinen käsipalloilija. Hän kuului hopeaa saaneeseen joukkueeseen sekä vuoden 1988 kesäolympialaisissa Soulissa että vuoden 1992 kesäolympialaisissa Barcelonassa.


title: Hanne Hogness

text: Hanne Hogness (s. 16. helmikuuta 1967 Trondheim) on norjalainen entinen käsipalloilija. Hän kuului hopeaa saaneeseen joukkueeseen sekä vuoden 1988 kesäolympialaisissa Soulissa että vuoden 1992 kesäolympialaisissa Barcelonassa.


title: Warren Brittingham

text: Warren George Brittingham (2. syyskuuta 1886 Saint Louis, Missouri – 19. joulukuuta 1962 El Paso, Texas) oli yhdysvaltalainen jalkapalloilija. Hän kilpaili vuoden 1904 kesäolympialaisissa Saint Louisissa saaden joukkueineen hopeaa.


title: Siri Eftedal

text: Siri Eftedal (s. 22. toukokuuta 1966 Skien) on norjalainen entinen käsipalloilija. Hän kilpaili vuoden 1992 kesäolympialaisissa Barcelonassa ja kuului siellä hopeaa saaneeseen joukkueeseen.


title: Kokemäen Pallo

text: Kokemäen Pallo (KoPa) on jalkapallon ja futsalin erikoiseura Kokemäellä Satakunnassa. Seura syntyi vuonna 1994, kun urheilun yleisseurat Teljän Nousu ja Kokemäen Kova-Väki yhdistivät jalkapallotoimintansa. KoPan joukkueet pelaavat kotiottelunsa Pitkäjärven kentällä.


title: Kokemäen Pallo

text: Seuran naisten joukkue on pelannut parhaimmillaan Suomen kolmanneksi korkeimmalla sarjatasolla Naisten Kakkosessa. Miesten edustusjoukkue on pelannut neljänneksi korkeimmalla sarjatasolla Kolmosessa.


title: Kokemäen Pallo

text: Tunnetuin entinen KoPa-pelaaja on 2 A-maaottelua ja yli 200 Veikkausliigan ottelua pelannut Sampsa Timoska. Myös Veikkausliigassa FC Jazzin ja FC Interin riveissä esiintynyt Jan Timoska on edustanut Kokemäen Palloa.


title: Kokemäen Pallo

text: Kaudella 2012–2013 Kokemäen Pallon naisten futsaljoukkue osallistui Naisten Futsal-liigaan. Se pelaa kotiottelunsa Peipohjassa Sataedu Areenalla.


title: Mona Dahle

text: Mona Dahle(-Sivertsen) (s. 24. elokuuta 1970 Trondheim) on norjalainen entinen käsipalloilija. Hän kuului hopeaa saaneeseen joukkueeseen vuoden 1992 kesäolympialaisissa Barcelonassa ja sijoittui joukkueineen lisäksi neljänneksi vuoden 1996 kesäolympialaisissa Atlantassa.


title: Henriette Henriksen

text: Henriette Henriksen(-Løge) (s. 12. kesäkuuta 1970 Stavanger) on norjalainen entinen käsipalloilija. Hän kilpaili vuoden 1992 kesäolympialaisissa Barcelonassa ja kuului siellä hopeaa saaneeseen joukkueeseen.


title: Lähetystoimilupa

text: Lähetystoimilupa on Viestintäviraston myöntämä lupa lähettää esimerkiksi radio- tai televisiolähetyksiä. Toimilupia perustellaan sillä, että lähetystaajuuksia on vain rajallinen määrä.


title: Lähetystoimilupa

text: Aiemmin toimilupia jaettiin tiukoin ehdoin. Myöhemmin Nobel-palkittu taloustieteilijä Ronald Coase osoitti vuonna 1959 artikkelissaan sääntelyviranomaisen virheet; jatkoartikkelista tuli yhteiskuntatieteiden historian siteeratuin. Coase mullisti ajattelun taajuuksista luonnonvarana, joille tulee jakaa omistusoikeudet tehokkaasti niin, että yritykset pääsevät itse päättämään niiden käytöstä, jolloin markkinat löytäisivät tehokkaimmat tavat tuottaa langattomia palveluita. Professori Thomas Hazzlittin mukaan tämä on mullistanut matkapuhelinmarkkinat viime vuosikymmeninä.


title: Lähetystoimilupa

text: Aluksi Coasen ehdotusta vastustettiin, mutta nykyään lähetystoimilupa huutokaupataan yli 30 maassa. Yhdysvalloissa huutokaupat ovat tuottaneet yli 52 miljardia dollaria.


title: Lähetystoimilupa

text: Marraskuussa 2009 järjestettiin Suomen ensimmäinen taajuushuutokauppa, taajuusalueen 2500-2690 MHz osat, ehtona matkaviestinkäyttö. Tulot olivat paljon vähäisemmät kuin Ruotsissa ja Norjassa.


title: Lähetystoimilupa

text: Poliitikkojen valtaa valita toimilupien saajat on pidetty uhkana sananvapaudelle, koska poliitikot voivat näin rangaista tai palkita tiedotusvälineitä sopivasta uutisoinnista.


title: Lähetystoimilupa

text: Vuonna 2011 viestintäministeri Krista Kiuru antoi HS-päätoimittaja Mikael Pentikäisen mukaan ymmärtää, että "on sitä parempi, mitä vähemmän mediajohtajat sotkeutuvat Yle-uudistukseen." Helsingin Sanomat kuitenkin kirjoitti Yle-uudistuksesta kriittisesti, ja Kiuru antoi antenniverkon tv-toimiluvan MTV3:n Ava-kanavalle, vaikka Pentikäisen mukaan virkamiesten kerrottiin valmistelleen luvan antamisen Sanoman Neloselle. Toisen luvan saajaksi Kiuru valitsi Fox-konsernin. Pentikäisen mukaan median poliittinen sääntely on uhka sananvapaudelle ja median tehtävälle vahtia vallanpitäjiä, eikä poliitikko saisi edes vihjata, että toimiluvilla ja politiikan arvostelulla voisi olla yhteys.


title: Annette Skotvoll

text: Annette Skotvoll (s. 1. syyskuuta 1968 Trondheim) on norjalainen entinen käsipalloilija. Hän sai joukkueineen hopeaa sekä vuoden 1988 kesäolympialaisissa Soulissa että vuoden 1992 kesäolympialaisissa Barcelonassa. Hän kuului lisäksi joukkueeseen, joka sijoittui neljänneksi vuoden 1996 kesäolympialaisissa Atlantassa.


title: Korsakoffin oireyhtymä

text: Korsakoffin oireyhtymä on harvinainen neurologinen sairaus, jonka aiheuttaa tiamiinin eli B-vitamiinin puute. Oireyhtymää tavataan lähinnä alkoholisteilla, jotka ovat juoneet pitkään ja todella raskaasti: vaiva aiheuttaa totaalisen lähimuistin menetyksen. Korsakoffin oireyhtymää sairastava ei välttämättä muista, mitä hän teki muutamaa minuuttia aiemmin, joten hän joutuu koko ajan keksimään "juttuja" täyttääkseen tyhjät kohdat.


title: Harjavallan Jymy

text: Harjavallan Jymy on vuonna 1910 perustettu urheilun yleisseura, jonka ohjelmaan kuuluvat maastohiihto, mäkihyppy, yleisurheilu, lentopallo, pesäpallo sekä alppihiihto. Seura ylläpitää Harjavallassa toimivaa Hiittenharjun hiihtokeskusta.


title: Harjavallan Jymy

text: Tunnetuimpia seuraa edustaneita urheilijoita ovat mäkihyppääjät Vesa Hakala ja Jarkko Heikkilä sekä alppihiihtäjät Mika Marila ja Kia-Emilia Hakala. Seuran pesäpallojoukkue pelasi vuonna 1957 yhden kauden korkeimmalla sarjatasolla SM-sarjassa.


title: Xavi Torres

text: Xavier "Xavi" Torres Buigues (s. 27. marraskuuta 1986 Xàbia, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Betisiä ja on pelipaikaltaan puolustava keskikenttäpelaaja.


title: Xavi Torres

text: Torres on Villarrealin junioriakatemian kasvatti. Sieltä hän siirtyi vuonna 2006 Alicanteen. Seuraavana kesänä 2007 hän siirtyi Barcelonaan pelaten kuitenkin pääosin seuran reservijoukkueessa Tercera Divisiónissa. 17. toukokuuta 2009 hän teki ensiesiintymisensä edustusjoukkueessa ottelussa Mallorcaa vastaan.


title: Xavi Torres

text: 12. kesäkuuta 2009 Torres siirtyi ilmaisella siirrolla Málagaan ja teki joukkueen kanssa nelivuotisen sopimuksen. 30. elokuuta 2009 hän teki ensimmäisen maalinsa joukkueessa ottelussa Atlético Madridia vastaan.


title: Xavi Torres

text: Seuraavana kesänä 2010 hän siirtyi lainasopimuksella Levanteen.


title: Hamza Barhoumi

text: Hamza Barhoumi (s. 10. toukokuuta 1991) on tunisialainen judoka. Hän saavutti menestystä nuorten kisoissa voittamalla muun muassa kultamitalin nuorten Afrikan-mestaruuskilpailuissa 2010. Kansallisella tasolla Barhoumi on saavuttanut kaksi hopeamitalia Tunisian mestaruuskisoissa. Kansainvälisissä kisoissa aikuisten tasolla Barhoumin toistaiseksi paras saavutus on pronssimitali Arabian kisoista vuodelta 2011.


title: Hrdlička

text: Hrdlička on tšekkiläinen sukunimi.


title: Avelon Formula

text: Avelon Formula on italialainen pikkuformulatalli, joka on kilpaillut vuodesta 2009 lähtien Italian Prototype Championship -sarjassa. Talli perustettiin vuonna 2004, jolloin se kilpaili Formula Renault V6 Eurocup -sarjassa sijoittuen sijalle 12. Vuonna 2005 talli kilpaili Formula Renault 3.5 -sarjassa saavuttamatta pisteitä. Seuraavana vuonna se kilpaili Euroseries 3000 -sarjassa sijoittuen kuudenneksi.


title: No Leaf Clover

text: No Leaf Clover on kahdeksas kappale livealbumilta S&M. Kappaleella soittavat Metallica ja San Franciscon sinfoniaorkesteri. Laulu oli yksi kahdesta uudesta kappaleesta S&M albumilta. Se alkaa orkesterin soittamalla intro-osuudella. Se oli yhtyeen neljäs kappale, joka saavutti ensimmäisen sijan Billboard Hot Mainstream Rock Tracks -listalla.


title: HMS Locust

text: HMS Locust on ollut kolmen Britannian Kuninkaallisen laivaston aluksen nimenä.


title: Nero-julistus

text: Nero-julistus () oli Adolf Hitlerin 19. maaliskuuta 1945 antama käsky, jonka mukaan oli tuhottava kaikki Saksan rakentamat sotateollisuudelle tarkoitetut rakennukset ja muut tärkeät kohteet, jotka olivat mahdollisesti jäämässä liittoutuneiden haltuun.


title: Nero-julistus

text: Julistuksen virallinen nimi oli "Tuhoamiskäsky valtakunnan alueella" (saks. "Befehl betreffend Zerstörungsmaßnahmen im Reichsgebiet"), ja se tultiin paremmin tuntemaan Nero-julistuksena Rooman keisari Neron mukaan, jonka väitettiin järjestäneen Rooman palon 64.


title: Nero-julistus

text: Vuonna 1945 Hitlerin unelma natsien hallitsemasta Euroopasta oli murentunut. Liittoutuneet etenivät kahdella rintamalla kohti Saksaa. Tästä huolimatta Hitler ei ollut halukas myöntämään tappiota ja alistumaan ehdottomaan antautumiseen.


title: Nero-julistus

text: Tämä ei ollut ensimmäinen kerta, kun Hitler oli määrännyt rakennusten ja infrastruktuurin täydellistä tuhoamista, vaan jo Pariisin vapautuksen aikaan hän oli määrännyt kaikkien tärkeimpien muistomerkkien ja niiden ympäristön kuten Eiffel-tornin ja tärkeimpien rautatieasemien virittämistä pommeilla. Sotilaskuvernööri Dietrich von Choltitz oli saanut määräyksen räjäyttää nämä pommit, kun liittoutuneet olisivat edenneet kaupunkiin, ja näin aiheuttaa kaupungissa täydellisen sekasorron. Kaikesta huolimatta Von Choltitz ei toteuttanut määräystä ja antautui liittoutuneille. Myöhemmin tajuttuaan, että Hitler oli täysin järjissään, hän joutui perustelemaan päätöstään jättää käsky toteuttamatta.


title: Nero-julistus

text:
Keskeisin osa julistusta:
Julistus oli turha, ja siitä vastannut varusteluministeri Albert Speer menetti sen johdosta uskonsa Hitleriin.


title: Nero-julistus

text: Kuten von Cholitz useita kuukausia aiemmin, Speer jätti tietoisesti noudattamatta käskyä. Saatuaan käskyn noudattaa julistusta, sen sijaan että hän olisi toteuttanut sen, hän koetti saada kenraalit ja muut käskyn saaneet vakuuttuneiksi siitä, että se oli jätettävä toteuttamatta. Hitler pysyi tästä niskoittelusta tietämättömänä aina siihen asti, kunnes Speer paljasti sen itse Berliinin bunkkerissa aivan sodan lopussa. Kuultuaan tunnustuksen Hitler oli suunniltaan, muttei siinä vaiheessa sotaa voinut mitenkään enää vaikuttaa asiaan.


title: Nero-julistus

text: 30. huhtikuuta 1945, 42 päivää käskyn annon jälkeen, Hitler teki itsemurhan.


title: HMS Panther

text: HMS Panther on ollut kuuden Britannian Kuninkaallisen laivaston aluksen nimenä.


title: HMS Seal

text: HMS Seal on ollut kolmen Britannian Kuninkaallisen laivaston aluksen nimenä.


title: HMS Amethyst (F116)

text: HMS Amethyst (viirinumerot U16 ja F116) oli Britannian kuninkaallisen laivaston parannellun Black Swan -luokan sluuppi, joka otettiin palvelukseen toisen maailmansodan lopulla.


title: HMS Amethyst (F116)

text: Alus tilattiin 19. joulukuuta 1941 William Denny and Brothersilta Dumbartonista osana vuoden 1941 laivasto-ohjelmaa. Sen köli laskettiin 25. maaliskuuta 1942 ja alus laskettiin vesille 27. toukokuuta 1943 kumminaan neiti Grange. Alus valmistui vielä samana vuonna 2. marraskuuta. Alukselle asennettiin rakennustyön aikana Hedgehog-sukellusveneentorjuntaheitin, tyypin 273 merivalvontatutka sekä tyypin 285 tulenjohtotutka.


title: HMS Amethyst (F116)

text: Lokakuussa 1943 alus oli valmistajan koeajoissa ja se luovutettiin 2. marraskuuta laivastolle vastaanottotesteihin. Testauksen päätyttyä alus siirtyi Tobermoryyn varustettavaksi ja koulutettavaksi. Joulukuussa alus liittyi Greenockiin sijoitettuun 47. saattajaryhmään suojaamaan Atlantin saattueita.


title: HMS Amethyst (F116)

text: "HMS Amethyst" suojasi tammikuussa 1944 Gibraltarille matkannutta saattuetta KMF38 ja sieltä Britteinsaarille matkannutta saattuetta MKF28. Helmikuussa alus määrättiin Välimerelle ja se siirtyi Gibraltarille liittyen 37. saattajaryhmään. Maaliskuun alus suojasi Välimeren poikki Port Saidiin kulkeneita saattueita.


title: HMS Amethyst (F116)

text: Alus liittyi 30. huhtikuuta Yhdysvaltain laivaston taisteluosasto 64:ään ( TF64) suojatakseen saattuetta UGS36 yhdessä "HMS Colombon", "Hr. Ms. Johann Maurits van Nassaun", "HMS Black Swanin", "Hr. Ms. Frison" ja "HMS Campionin" kanssa. Saattue joutui matkan aikana sukellusvene- ja ilmahyökkäysten maaliksi. Aluksen palvelus saattuetehtävissä jatkui, kunnes se siirrettiin 15. marraskuuta Devonportin telakalle huollettavaksi.


title: HMS Amethyst (F116)

text: Tammikuussa 1945 telakalta palattuaan alus liitettiin Liverpooliin sijoitettuun 22. saattajaryhmään. Alus upotti 16. tammikuuta yhdessä "HMS Peacockin", "HMS Hartin", "HMS Starlingin" ja "HMS Loch Craggien" kanssa Saksan laivaston sukellusveneen "U-482". "HMS Amethyst" upotti 20. helmikuuta sukellusvene "U-1278":n suojatessaan saattuetta HX337.


title: HMS Amethyst (F116)

text: Aluksen saattuetehtävät jatkuivat, kunnes se toukokuussa määrättiin Kauko-itään. Alus siirrettiin 15. toukokuuta Devonportin telakalle huollettavaksi. Kesäkuussa telakalta palattuaan alus lähti Brittiläiseen Tyynenmeren laivastoon, johon se liittyi heinäkuussa Manuksessa. Sen tehtävänä oli suojata tukilaivastoa () liitettynä Yhdysvaltain 3. laivastoon.


title: HMS Amethyst (F116)

text: Alus palasi Britannian kuninkaallisen laivaston hallintaan Japanin antauduttua, jolloin se liitettiin Brittiläisen Tyynenmeren laivaston 32. saattajaryhmään. Alus avusti joukkojen kotiuttamisessa ja se oli paikalla 6. syyskuuta Rabaulin japanilaisen varuskunnan antautuessa.


title: HMS Amethyst (F116)

text: Tammikuun puolessa välissä vuonna 1946 alus lähetettiin Uuteen-Seelantiin, jossa se huollettiin Aucklandissa. Alus vapautui telakalta maaliskuun alussa, jolloin se palasi Hongkongiin. Kiinan poliittinen tilanne pakotti brittilaivaston läsnäoloon alueella. Alus lähetettiin Jangtse-joelle vartiolaivaksi ja Chungkingissä olevan lähetysten radioyhteyksien varmistamiseksi. Paluumatkalla sen miehistö kärsi tappioita, kun alus joutui joen pohjoisrannan miehittäneiden kommunistien tulittamaksi, minkä seurauksena aluksen . Apulaislaivastoattasea komentajakapteeni Kerans lähetettiin jokea alas ottamaan alus komentoonsa. Saman aikaisesti kuninkaalliset ilmavoimat evakuoi lentoveneellä alukselta haavoittuneita.


title: HMS Amethyst (F116)

text: Alus palasi Devonportiin modernisoitavaksi, mistä vapauduttuaan se palasi vuoden 1950 lopulla Kauko-itään 3. fregattilaivueeseen vielä pariksi vuodeksi. Alus palasi Britteinsaarille ja se poistettiin palveluksesta Devonportissa vuonna 1952, jonka jälkeen se makasi ankkurissa Lisahallyssa. Se sijoitettiin poistolistalle, mutta ennen romutusta alusta käytettiin Harwichin edustalla kuvatun elokuvan Yangtse Incident -teossa. Alus lähes upposi elokuvanteon aikana. Se palautettiin 18. tammikuuta 1957 BISCOlle, joka siirsi sen edelleen Demmelweek and Reddingille Plymouthiin. Alus saapui seuraavana päivänä hinattuna romutettavaksi.


title: River-luokka (miinanraivaaja)

text: River-luokka oli Britannian Kuninkaallisen laivaston miinanraivaajaluokka, johon kuului kaikkiaan kaksitoista Richards Dry Dock and Engineeringin 1980-luvulla valmistamaa alusta.


title: Opus incertum

text: Opus incertum (, epävarma, horjuva) oli Antiikin Roomassa käytetty pinnoitustekniikka, jossa Opus caementiciumista valmistetun muuriytimen pintaan sinänsä sattumanvaraisesti aseteltu erikokoinen kiviaines muodosti tasapinnan ulospäin.


title: Opus incertum

text: Menetelmä oli käytössä enimmäkseen ensimmäisellä vuosisadalla eaa.


title: Salsiccia

text: Salsiccia on italialaisen ruoka- ja kestomakkaran yleisnimi. Se muistuttaa jossain määrin saksalaista bratwurstia. Raaka-aine ja mausteet vaihtelevat seudun mukaan.


title: Salsiccia

text: Usein salsiccia on raaka sianlihamakkara, joka kypsennetään valmistettaessa ruoaksi.


title: Kojihappo

text: Kojihappo (CHO) on pyroneihin kuuluva heterosyklinen orgaaninen yhdiste. Sitä tuottavat useat sienet ja sitä käytetään muun muassa kosmetiikkatuotteissa.


title: Kojihappo

text: Kojihappo on hapan, vaikka se ei sisälläkään karboksyyliryhmää, koska renkaaseen kiinnittynyt hydroksyyliryhmä voi deprotonoitua. Monet sienet, erityisesti "Aspergillus"-suvun homeet tuottavat yhdistettä aineenvaihduntatuotteenaan glukoosista. Bioteknisesti kojihappoa tuotetaankin tyypillisimmin fermentoinnilla sokereista käyttäen "A. oryzae"-, "A. flavus"- tai "A. tamarii" -kantoja. Glukoosin lähteenä voidaan käyttää esimerkiksi höyrytettyä riisiä.


title: Kojihappo

text: Kojihappo estää tyrosinaasientsyymin toiminnan, minkä vuoksi sitä on käytetty varsinkin Japanissa ihoa vaalentavissa kosmetiikkatuotteissa. Sen on kuitenkin todettu olevan mahdollisesti yliherkkyyttä aiheuttava yhdiste ja mahdollisesti myös myrkyllinen ja karsinogeeninen. Tyrosinaasin eston vuoksi yhdistettä on toisinaan lisätty myös elintarvikkeisiin estämään tummumista ja antioksidantiksi. Tyrosinaasin ja muiden metallientsyymien estäminen perustuu kojihapon kykyyn kelatoida kuparia ja muita metalli-ioneja.


title: Kurt Mollekens

text: Kurt Mollekens (s. 8. maaliskuuta 1973) on belgialainen autourheilija ja tallipäällikkö. Hän aloitti uransa karting-sarjoissa vuonna 1990. Vuonna 1992 hän siirtyi Formula Ford-sarjaan voittaen samalla kertaa Benelux Formula Ford, Hollannin Formula Ford ja Belgian Formula Ford sarjojen mestaruudet. Vuonna 1993 Mollekens kilpaili Britannian Formula Ford sarjassa ja seuraavana vuonna Formula Opel Lotus sarjassa. Vuosina 1995-96 hän kilpaili Britannian F3 sarjassa voittaen Zandvoortin kilpailun vuonna 1996. Vuosina 1997-99 Mollekens kilpaili Formula 3000 sarjassa omassa KTR-tallissaan. Vuonna 1999 hän kilpaili myös Belgian Pro Car Series-sarjassa Peugeotilla. Vuosina 2000-2002 hän kilpaili FIA GT Championship-sarjassa. Vuosina 2002-2008 Mollekens toimi KTR tallinsa tallipäällikkönä World Series by Nissan ja World Series by Renault-sarjoissa. Vuonna 2004 hän itse kilpaili European Touring Car Championship-sarjassa. Vuonna 2011 hänen tallinsa kilpaili Eurocup Formula Renault-sarjassa.


title: Karppinen

text: Karppinen on suomalainen sukunimi, joka on muun muassa seuraavilla henkilöillä:


title: Braatvursti

text: Braatvursti () on saksalaisperäinen paistomakkara. Sen raaka-aineena käytetään yleensä sianlihaa, ja se maustetaan esimerkiksi yrteillä, muskotilla ja sipulilla. Se voi olla raaka- tai ruokamakkara, kooltaan nakin luokkaa.


title: Braatvursti

text: Kuuluisinta braatvurstiseutua on Nürnberg, jossa tehdään myös pienimmän kokoiset braatvurstit. Nürnbergiläisellä braatvurstilla on Euroopan unionin nimisuoja. Itä-Sveitsissä, Sankt Gallenin seudulla, ja Liechtensteinissa valmistetaan nimisuojattua St. Galler Bratwurst IGP- eli Olma-Bratwurst-makkaraa.


title: Braatvursti

text: Braatvursti on suosittu grillimakkarana Suomessakin. Sitä valmistetaan sekä raaka- että keittomakkarana mutta ei yhtä mausteisena kuin Saksassa.


title: 1958 Miles

text: 1958 Miles on kokoelma-albumi yhdysvaltalaisen jazz-trumpetisti Miles Davisin vuoden 1958 sessioista.


title: 1958 Miles

text: Äänitykset ovat stereo-/monofonisia. Albumi on julkaistu vuosina 1974 ja 2001, levy-yhtiö on Sony Music Entertainment (Japani) ja luettelotunnus on SRCS 9744.


title: 1958 Miles

text: Kansitekstin on tehnyt M. Okazaki ja kansikuvan Masuo Ikeda.Albumi sisältää Japanissa aikaisemmin julkaisemattoman kappaleen "Love for Sale". Yhdysvalloissa se on julkaistu kokoelma-albumilla "Black Giants" ja sittemmin albumilla "Something Else".Vuonna 2007 Sony BMG Music Entertainment on julkaissut albumin sarjassa "Original Album Classics" 5xCD (Columbia 88697160382CD3). Albumin nimenä on "58 Sessions Feat. Stella by Starlight" eli "'58 Sessions". Albumille on lisätty konsertissa äänitetyt kappaleet "My Funny Valentine" (kesto 10:13) ja "Oleo" (10:48). Näistä jälkimmäinen on vauhdikas. Lisäksi "Little Melonaen" tilalla on nopeatempoinen konserttitallenne "Straight, No Chaser". Kappaleen "Fran-Dance" nimi on muodossa "Fran Dance".


title: Suuri Nevka

text: Suuri Nevka () on Nevan suuhaara Pietarissa Venäjällä. Se erkanee Nevasta Koivusaaren () luona ja virtaa ensin sen ja Korpisaaren () pohjoispuolitse. Kivisaaren () luona siitä erkanee Pieni Nevka ) ja Mistulansaaren () luona Keski-Nevka (). Tämän jälkeen se laskee Suomenlahteen Ristisaaren () pohjoispuolella. Suureen Nevkaan laskee pohjoisesta vähäinen Mustajoki ().


title: Turun suomenkielinen työväenopisto

text: Turun suomenkielinen työväenopisto on Turun kaupungin omistama vapaan sivistystyön oppilaitos. Se on Suomen neljänneksi vanhin kansalaisopisto, joka on aloittanut toimintansa vuonna 1908. Oppilaitos järjestää vuodessa opetusta noin 20 000 tuntia jakautuen 900 kurssiin, useaan luentosarjaan ja seminaariin. Opetus koostuu mm. vieraista kielistä, kädentaidoista, taideaineista, tanssista ja liikunnasta sekä maahanmuuttajille suunnatusta monikulttuurisesta opetuksesta. Opistossa opiskelee vuosittain 15 000 aikuista oppijaa.


title: Pieni Nevka

text: Pieni Nevka ) on Nevan suuhaara Pietarissa Venäjällä. Se erkanee Suuresta Nevkasta Kivisaaren () luona ja virtaa edelleen ensin Kivisaaren ja Korpisaaren (), sitten Koivusaaren () ja Ristisaaren () ja viimein Patsassaaren () ja Ristisaaren välitse Suomenlahteen.


title: Suuri Neva

text: Suuri Neva () on Nevan suuhaara Pietarissa Venäjällä. Neva jakautuu Suureen Nevaan ja Pieneen Nevaan () Vasilinsaaren eli Hirvisaaren () luona, mistä Suuri Neva virtaa Suomenlahteen Vasilinsaaren eteläpuolitse.


title: Luettelo maailman juutalaisyhteisöistä

text: Tämä on luettelo maailman suurimmista juutalaisyhteisöistä maittain ja kaupungeittain.


title: HMS Pegasus (1917)

text: HMS Pegasus oli Britannian kuninkaallisen laivaston vesilentokoneiden emälaiva.


title: HMS Pegasus (1917)

text: Great Eastern Railway tilasi John Brown and Companyltä Clydebankistä matkustaja-alus SS "Stockholmin", jonka köli laskettiin vuonna 1914. Ensimmäisen maailmansodan vuoksi rakennustyöt telakalla keskeytyivät. Amiraliteetti lunasti aluksen 27. helmikuuta 1917, ja se laskettiin vesille 9. kesäkuuta 1917 sekä nimettiin uudelleen palvelukseen oton jälkeen 28. elokuuta "HMS Pegasukseksi". Alus oli muutettu toimimaan pyörin varustettujen lentokoneiden tukikohtana rakentamalla aluksen etuosaan lentoonlähtöalusta, ja vesilentokoneiden operointia varten se varustettiin nosturein koneiden veteen laskemiseksi.


title: HMS Pegasus (1917)

text: Alus liitettiin palvelukseen otettaessa Suureen laivastoon, jonka mukana se oli Pohjanmeren valvonnassa osallistumatta varsinaisiin taistelutoimiin. Vuodet 1919–1920 alus tuki brittiläisiä bolsevikkeja vastaan taistelleita joukkoja Pohjois-Venäjällä ja Mustallamerellä. Tämän jälkeen alus palveli Välimerellä aina vuoteen 1924 saakka, jolloin se siirrettiin Singaporeen. Alus siirrettiin vuonna 1925 reserviin, ja se myytiin vuonna 1931 romutettavaksi.


title: Opus reticulatum

text: Opus reticulatum (, verkkomainen) oli Antiikin Roomassa käytetty pinnoitustekniikka, jossa Opus caementiciumista valmistetun muuriytimen pintaan aseteltiin pyramidinmuotoisia kiviä vinoriveihin niiden kärki muuriydintä kohti.


title: Opus reticulatum

text: Menetelmä oli käytössä ensimmäiseltä vuosisadalta eaa. aina puoliväliin ensimmäistä vuosisataa jaa. Sitä edelsi lyhyesti opus quasi reticulatum, jonkinlainen opus incertumin ja opus reticulatumin välimuoto, jossa rivit eivätkä kivet olleet täysin säännönmukaisia.


title: Pieni Neva

text: Pieni Neva () on Nevan suuhaara Pietarissa Venäjällä. Neva jakautuu Suureen Nevaan () ja Pieneen Nevaan Vasilinsaaren eli Hirvisaaren () luona, mistä Pieni Neva virtaa ensin Koivusaaren () ja Vasilinsaaren () ja sitten Patsassaaren () ja Alaissaaren () välitse Suomenlahteen.


title: Viisikulmio

text: Viisikulmio eli pentagoni on geometriassa monikulmio , jossa on viisi kulmaa ja sivua. Viisikulmio voidaan ajatella syntyvän murtoviivasta, jonka viisi sivua voivat olla eri asennoissa ja jonka ensimmäisen ja viimeisen sivun päätepisteet on yhdistetty toisiinsa. Monikulmiosta voi silloin tulla yksinkertaisia tai itseään leikkaavia monikulmioita ja niillä voi olla joitakin säännöllisiäkin piirteitä. Tunnetuimmat viisikulmiot ovat säännöllinen viisikulmio ja pentagrammi.


title: Viisikulmio

text: Monikulmio on yksinkertainen, kun sillä on yksi yhtenäinen sisäosa. Yksinkertainen monikulmio voi olla konveksi- tai konkaavi monikulmio.


title: Viisikulmio

text: Konveksissa viisikulmiossa kaikki kulmat ovat määritelmän mukaan alle 180° eli koveria, jolloin koko monikulmio on kupera. Tällöin mistä tahansa viisikulmion reunaviivan pisteestä näkee sisäosan kautta suoraan kaikki muut reunaviivan pisteet. Erityisesti kärjistä piirretyt viisi lävistäjää kulkevat koko matkan viisikulmion sisäosassa.


title: Viisikulmio

text: Konveksin viisikulmion (kulmien lukumäärä n = 5) sisäkulmien summa on


title: Viisikulmio

text: Ulkokulma tarkoittaa monikulmiossa kulmaa, joka jää sivun jatkeen ja viereisen sivun väliin. Sisäkulman ja ulkokulman summa on aina 180°. Konveksin monikulmion ulkokulmien summa on aina 360° eikä se riipu kulmien lukumäärästä.


title: Viisikulmio

text: Jos yksi kulma on lähes 180° eli oikokulma, jää muille kulmille yli 360°. Siksi on mahdollista olla kaksi lähes 180° kulmaa. Jos ne ovat vierekkäiset kulmat, tulee viisikulmiosta ohut, jos ne ovat vastakkaiset kulmat, tulee viisikulmiosta kolmiomainen.


title: Viisikulmio

text: Viisikulmio on konkaavi, jos yksi sisäkulma on vähintään 180°. Silloin on vähintään yksi lävistäjä, joka ei kulje viisikulmion sisäosassa. Toinenkin kulma voi olla vähintään 180°, mutta ei enää kolmatta, koska jo niiden kolmen summa olisi yli 540°, joka on myös konkaavilla viisikulmiolla sisäkulmien summa.


title: Viisikulmio

text: Ulkokulman määritelmää voidaan laajentaa siten, että kuperan sisäkulman kärjessä oleva ulkokulma on arvoltaan negatiivinen. Ulkokulma on positiivinen, kun se aukeaa monikulmion ulkopuolelle, mutta negatiivinen, kun se aukeaa monikulmion sisäpuolelle. Tällä tavalla määriteltyjen ulkokulmien summa on edelleen 360°, vaikka joukossa olisi myös kuperia kulmia. Silloin saman kärjen ulko- ja sisäkulmat ovat edelleen komplementtiset.


title: Viisikulmio

text: Itseään leikkaava viisikulmio syntyy konveksista viisikulmiosta siten, että yksi kärjistä lähestyy sisäosan vastakkaista sivua ja muuttuu konveraksi (ja viisikulmio konkaaviksi). Kun kärki koskettaa vastakkaista sivua, kouroutuu sisäosa kahdeksi erilliseksi sisäosaksi. Jos kärki siirtyy ja ylittää sivun monikulmion ulkopuolelle, leikkaavat useat sivut toisensa ja muodostuu kolme sisäosaa. Monikulmio on muuttunut itseään leikkaavaksi.


title: Viisikulmio

text: Itseään leikkaavan viisikulmion sisäkulmien summa ei enää ole 540°. Konkaavissa viisikulmiossa kuperan kulman sisäkulma toteuttaa edelleen annetun ehdon. Jos tämä kulma siirtyy vastakkaisen sivun yli, leikkaavat eräät sivut toisiaan ja viisikulmiolla voi olla kolmekin sisäaluetta. Ehdon täyttävä kulma on kuitenkin syntyneen sisäkulman eksplementtikulma ja se on muuttunut sisäkulmasta ulkoalueen kulmaksi. Ulkokulmat muuttavat samalla tavalla statustaan. Jos siirtyvä kärki osuu vastakkaisen sivun päätepisteeseen eli kärkeen, syntyy erikoinen tilanne kun kaksi sivua yhtyvät saman mittaisina toisiinsa ja sisäosia muodostuu enää vain yksi.


title: Viisikulmio

text:
Tasasivuiset viisikulmiot voivat olla konvekseja- tai konkaaveja monikulmioita taikka tähtimonikulmioita. Säännöllinen viisikulmio on näistä tunnetuin. Muut konveksit ja konkaavit tasasivuiset viisikulmiot on helppo konstruoida esimerkiksi tulitikuista. Vaikka sivut ovatkin tasapitkät, voidaan jo viisikulmiosta taivuttaa itseään leikkaavan. Kun yksi kärki koskettaa vastaista sivua, syntyy kaksi sisäosaa. Kärjen saa siirtymään sivun yli, jolloin se muuttuu tähtimonikulmioksi ja sillä on aluksi kolme sisäosaa. Taivuttaminen tasasivuisena onnistuu aina pentagrammiksi asti, jolloin sisäosia on kuusi.
Tasakulmaisen viisikulmion kulmat ovat yhtä suuret 108° eli viidesosa viisikulmion kulmien summasta 540°. Vaikka sivujen pituudet voivat vaihdella, on tasakulmainen viisikulmio aina konveksi monikulmio. Tunnetuin tasakulmainen viisikulmio on säännöllinen viisikulmio.


title: Keski-Nevka

text: Keski-Nevka () on Nevan suuhaara Pietarissa Venäjällä. Se erkanee Suuresta Nevkasta () Mistulansaaren () luona ja virtaa sen eteläpuolitse vastapäätä Korpisaarta () ja Ristisaarta () kunnes laskee Suomenlahteen Ristisaaren ja Mistulansaaren välissä.


title: This Rhythm

text: This Rhythm on suomalaisen musiikkituottaja ja muusikko T. T. Oksalan kolmas studioalbumi ja se on julkaistu vuonna 1992. Oksala on sen itse tuottanut ja levy-yhtiö on Polarvox.


title: This Rhythm

text: Albumin kappaleista kolme on äänitetty Dublinissa.


title: This Rhythm

text: Sävellykset ovat T.T. Oksalan ja J. Syrjälän yhteistyötä ja sanoitukset on tehnyt H. Bent, ellei toisin ole mainittu.


title: This Rhythm

text: Kappaleiden tekijänoikeudet omistaa Polarvox Music Publishing Oy paitsi kappaleen "John O'Dreams" osalta Bill Caddic / MCPS.sekäVierailijat:


title: Haricot vert

text: Haricot vert (ranskaa: ’vihreä papu’), on hernekasvien (Fabaceae) heimon tarhapapuihin kuuluva yksivuotinen kasvi, joka korjataan varhain.


title: Haricot vert

text: Haricot vert on taitepapu. Taitepavut ja vahapavut eroava toisistaan vain värinsä puolesta. Taittopavut ovat vihreitä ja niiden palko on pyöreä tai soikea. Ne ovat tarhapavun ("Phaseolus vulgaris") viljelymuotoja.


title: Stalinistinen arkkitehtuuri

text: Stalinistinen arkkitehtuuri (), joka tunnetaan myös nimillä stalinistinen empiretyyli ja stalinistinen uusrenessanssi, oli Josif Stalinin määräyksestä Neuvostoliiton vuosina 1933–1955 vallalla ollut rakentamisen virallinen tyylisuuntaus. Ensimmäiseksi stalinistista arkkitehtuuria edustavaksi rakennukseksi suunniteltiin 500 metriä korkeaa Neuvostojen palatsia, joka piti rakentaa Moskovaan Kristus Vapahtajan katedraalin päälle. Rakennus ei kuitenkaan toteutunut.


title: Stalinistinen arkkitehtuuri

text: Vaikka Stalin kielsi muut arkkitehtuurisuuntaukset, Neuvostoliitossa rakennettiin edelleen konstruktivistisia teollisuusrakennuksia. Stalinistista arkkitehtuuria ei käytetty massarakentamiseen, koska se oli aikaa vievää ja työlästä. Rakennuksia rakennettiin yleensä vain julkiseen käyttöön ja eliitille. Työläisten rakennukset rakennettiin yksinkertaisiksi ja nopeasti.


title: Stalinistinen arkkitehtuuri

text: Stalinistisesta arkkitehtuurista alettiin luopua Josif Stalinin kuoltua vuonna 1953. Rakennusten valmistuminen kesti liian kauan, ja ne vaativat runsaasti voimavaroja. Vielä 1960-luvulla on kuitenkin muutamia rakennuksia rakennettu stalinistiseen tyyliin, muun muassa Hotel Ukrajina Kiovan kaupunkiin.


title: Stalinistinen arkkitehtuuri

text: Vaikkakin stalinistiseen tyyliin rakentaminen päättyi jo 50-luvulla, on nykyaikanakin rakennettu useita rakennuksia stalinistiseen tyyliin, kuten vuonna 2003 valmistunut Triumph Palace. Sitä on sanottu Moskovan "kahdeksanneksi sisareksi", mikä tulee siitä, että Stalin rakennutti Moskovaan 7 pilvenpiirtäjää, joita kutsutaan nimellä "Seitsemän sisarusta".


title: Stalinistinen arkkitehtuuri

text: Venäjän valkoinen talo edustaa osittain myös stalinistista arkkitehtuuria. Rakennus valmistui vuonna 1981.


title: Koodi (sarjakuvahahmo)

text: Koodi (), oikealta nimeltään Douglas Aaron "Doug" Ramsey, on Marvelin sarjakuvahahmo, joka seikkailee Uudet Mutantit -ryhmässä. Mutanttivoimillaan Koodi kykenee intuitiivisesti kääntämään minkä tahansa puhutun, kirjoitetun, koodi- tai kehonkielen. Koodin kyky on kielen muodon lisäksi riippumaton sen alkuperästä: hän pystyi esimerkiksi kääntämään muutamassa tunnissa jo kauan sitten kuolleen lajin kielen, jossa ei ollut mitään yhtymäkohtia nykykieliin. Vaikka Koodin kyky ei olekaan seurausta älykkyydestä, hän pystyy kykynsä ansiosta tekemään pitkällemeneviä, tarkkoja johtopäätöksiä, joita ei kykene selittämään.


title: Koodi (sarjakuvahahmo)

text: Doug Ramsey on Philip ja Sheila Ramseyn poika.


title: Koodi (sarjakuvahahmo)

text: Teini-ikäisenä Doug oli Kitty Pryden ystävä. He tapasivat sen jälkeen, kun Kitty oli muuttanut Westchesterin piirikuntaan käydäkseen Charles Xavierin Lahjakkaiden Nuorten Koulua. Kittyä ja Dougia yhdisti kiinnostus videopeleihin, tietokoneisiin ja tietotekniikkaan: Kitty osasi rakentaa laitteita, joille Doug sitten kirjoitti ohjelmistot.


title: Koodi (sarjakuvahahmo)

text: Professori X oli epäillyt, että Dougilla saattaisi olla kommunikointiiin liittyviä mutanttivoimia, muttei ollut pyytänyt tätä kouluunsa. Kun Doug sai stipendin Emma Frostin akatemiaan Massachusettsissa, hän ei vielä tiennyt, että Frost oli yksi Ryhmä-X:n vastustajista. Kitty lähti saattamaan Dougia tämän ensimmäisenä päivänä akatemiassa, ja joutui siellä vangiksi. Uudet Mutantit vapauttivat Kittyn, mutta Frost pyyhki Dougin muistista mutanttien puuttumisen tapahtumien kulkuun. Siitä huolimatta Doug lopulta kieltäytyi vastaanottamasta Frostin stipendiä.


title: Koodi (sarjakuvahahmo)

text: Kun tekno-orgaaninen avaruusolento Sotakone saapui Maahan, Dougin kykyjä tarvittiin hämmentyneen avaruusolennon kanssa kommunikointiin, jolloin liittyi Uusiin Mutantteihin. Dougin teknologiamyönteisyyden ja ymmärryshalukkuuden seurauksena hänestä ja Sotakoneesta tuli pian läheiset ystävykset: Sotakone viittaa Dougiin sanalla "itsesieluystävä" siinä missä muut ovat "itseystäviä".


title: Koodi (sarjakuvahahmo)

text: Vaikka Dougin mutanttivoimat ovat vaarattomia, ja vaikka hänen vanhempansa esitetään onnellisina ja rakkaudellisina, Doug on Uusista Mutanteista ainoa, joka ei ole paljastanut vanhemmilleen olevansa mutantti. Hän pelkää vanhempiensa hylkäävän hänet olipa hänen mutaationsa millainen tahansa.


title: Koodi (sarjakuvahahmo)

text: Doug hallitsee ohjelmointikielet, sillä hän ymmärtää käytännössä välittömästi minkä tahansa konekielen. Jo entuudestaan päteävänä hakkerina hänestä tuli heti Ryhmä-X:n tietokoneasiantuntija, ja hän on kirjoittanut paljon ryhmän harjoittelusalia, Vaarahuonetta sääteleviä ohjelmia.


title: Koodi (sarjakuvahahmo)

text: Huolimatta kyvyistään ja siitä, että ne ovat toisinaan pelastaneet jopa koko maailman, Doug kokee itsensä hyödyttömäksi. Vaaran uhatessa Sotakone sulkee hänet sisäänsä, mikä sekin on lisännyt Dougin arvottomuudentunnetta. Sekään ei auttanut asiaa, että Asgårdiin jouduttuaan Koodi hävisi taistelussa piialle.


title: Koodi (sarjakuvahahmo)

text: Doug ja Sotakone ovat oppineet sulauttamaan fyysiset olemuksensa yhteen olennoksi joka näyttää Dougilta, mutta koostuu Sotakoneen materiaalista ja heidän fuusioituneesta persoonallisuudestaan. Näin heidän käytössään on molempien voimat, mutta samalla Doug on vaarassa saada parantumattoman tartunnan Sotakoneen viruksesta, minkä seurauksena hänestä tulisi Sotakoneen kaltainen olento.


title: Vakiofunktio

text:
Vakiofunktio on matematiikassa sellainen funktio, joka saa kaikilla muuttujan arvoilla aina saman arvon. Tällaisen funktion kuvaaja on vaakasuora eli se muistuttaa siinä mielessä lineaarista funktiota. Jos vakiofunktion arvoksi tulee aina c, voidaan kirjoittaa
missä c on reaaliluku.
Vakiofunktiot ovat lineaarisen funktion erikoistapauksia, jossa kulmakerroin a = 0. Funktion lauseke sivenee tällöin
Samoin voidaan ajatella potenssifunktion, jonka asteluku on 0, olevan vakiofunktio
Nollafunktio saa vain arvon 0 ja on siten vakiofunktioiden erikoistapaus.


title: Vakiofunktio

text:
Trigonometriassa funktio
saa aina arvon 1 ja on siksi vakiofunktio.


title: Vakiofunktio

text:
Vakiofunktio on määritelty kaikilla luvuilla, joten lähtöjoukoksi voidaan valita kaikki reaaliluvut formula_5. Vakiofunktion formula_6 kuvaus on surjektio, jos maalijoukkossa on vain luku formula_7
mutta kuvaus ei ole koskaan injektio, koska vähintään kaksi lukua (eli tässä tapauksessa kaikki luvut) kuvautuvat samaksi maalijoukon alkioksi formula_7. Tämän vuoksi vakiofunktio ei ole myöskään bijektio.


title: Vakiofunktio

text: Vakiofunktiolla ei ole nollakohtia paitsi nollafunktiolla, jolla nollakohtia on koko reaalilukujoukko.


title: Vakiofunktio

text: Jos vakiofunktio f(x) = c on yhdistetyssä funktiossa, on tuloksena vakiofunktio:


title: Vakiofunktio

text: Vakiofunktio on monotoninen funktio. Se voidaan tulkita sekä monotonisesti kasvavaksi- että väheneväksi funktioksi. Se on myös parillinen funktio. Ainoa vakiofunktio, joka on myös pariton funktio, on "nollafunktio".


title: Vakiofunktio

text:
Vakiofunktion derivaatta on
on aina "nolla" eli "nollafunktio".


title: Vakiofunktio

text:
Vakiofunktion integraalifunktio
on lineaarinen funktio.


title: Björn Runge

text: Björn Lennart Runge (s. 21. kesäkuuta 1961 Lysekil) on ruotsalainen elokuvaohjaaja. Runge valmistui Tukholman Stockholms dramatiska högskola -korkeakoulusta 1989. Hän on työskennellyt muun muassa elokuvaohjaaja Roy Anderssonin kanssa. Rungen draamaelokuva Suusta suuhun ("Mun mot mun") oli ehdolla Pohjoismaiden neuvoston elokuvapalkinnon saajaksi vuonna 2006.


title: Benjamin Tudelalainen

text: Benjamin Tudelalainen oli 1100-luvulla elänyt juutalainen matkailija, joka tunnetaan erityisesti hänen matkojaan kuvailevasta kirjasta "Sefer ha-Massaʿot". Kirja on yksi keskiajan historioitsijoiden päälähteistä ja se kuvailee laajasti Benjaminin ajan Välimeren alueen elämää Benjaminin matkojen perusteella. Itse kirjoittajastaan kirja kertoo kutienkin vain vähän, eikä muita lähteitä Benjaminin elämästä ole.


title: Benjamin Tudelalainen

text: Benjamin Tudelalainen tunnetaan ainoastaan hänen kirjoittamansa tunnetuksi tulleen matkakirjansa ("Sefer ha-Massaʿot") kautta, joka sekin mainitsee kirjoittajastaan vain harvoin. Itse kirja perustuu Benjaminin matkoillaan tekemiin muistiinpanoihin. Joissain ulkopuolisissa lähteissä häntä kutsutaan rabbiksi, mutta tälle ei ole matkakirjassa perusteita. Matkakirjan perusteella voidaan laskea Benjaminin viettäneen matkallaan vähintään viisi ja enintään 14 vuotta.


title: Benjamin Tudelalainen

text: Benjaminin matka alkoi Tudelasta nykyisestä Pohjois-Espanjasta. Hän kulki Zaragozan, Tarragonan ja Barcelonan kautta Gironan ja Provenceen kirjoittaen kulkiessaan kaupungeista ja niiden taloudellisesta elämästä. Marseillesta Benjamin matkusti laivalla Genovaan ja sieltä Pisan kautta Roomaan. Roomassa hän kirjoitti kaupungin muinaisjäänteistä, liittäen ne eri tavoin juutalaisten historiaan. Hän kirjoitti myös kaupungin juutalaisista ja heidän suhteistaan paavi Aleksanteri III:een. Koska paavi valittiin vuonna 1159, on Benjaminkin täytynyt olla Roomassa tämän vuoden jälkeen, mutta ennen paavin pakoa kaupungista, tai kun paavi palasi hetkeksi vuosina 1165–1167.


title: Benjamin Tudelalainen

text: Roomasta Benjamin kulki etelään kuvaillen esimerkiksi Salernon, Amalfin ja Beneventon kaupunkeja. Otrantosta hän matkasi laivalla Korfuun, sekä sieltä edelleen Ártaan ja lopulta Konstantinopoliin. Benjamin vietti ilmeisen pitkään Konstantinopolissa kuvaillen sitä elävästi. Konstantinopolista matka jatkui Egeanmeren saarten kuten Mytilenen, Chíoksen, Sámoksen ja Ródoksen kautta Kyprokselle, josta hän palasi mantereelle. Tuolloin ristiretkeläisten hallitsemalla alueella hän kulki Antiokiasta, Sidoniin, sekä Tyroksen ja Akkon kautta Pyhään maahan. Palestiinassa hän kuvaili alueen pyhiä paikkoja ja vieraili esimerkiksi Jerusalemissa.


title: Benjamin Tudelalainen

text: Benjamin lähti Palestiinasta kulkien Tiberiaksen kautta Damaskokseen ja edelleen Aleppon kautta Mosuliin. Tällä matkallaan hän kuvaili myös ensi kertaa arabiankielisten lähteiden ulkopuolella druuseja. Lopulta hän saapui Bagdadiin, jonka kuvailuun hän käytti paljon aikaa kertoen esimerkiksi kalifin hovista. Benjamin kuvaili myös Persiaa perustaen tietonsa ilmeisesti kuitenkin legendoihin. Hän kertoi myös juutalaisesta pseudo-Messias David Alroysta ja hänen kirjansa oli pitkään lähes ainut tästä kertova historiallinen lähde. Benjamin puhuu myös Kiinasta, Intiasta ja Sri Lankasta, jossa hän kuitenkin tuskin kävi henkilökohtaisesti.


title: Benjamin Tudelalainen

text: Lopulta Benjamin palasi takaisinpäin Egyptiin, jossa hän kuvaili Kairoa ja Aleksandriaa. Egyptistä hän matkusti Sisilian Palermoon ja sieltä todennäköisesti meriteitse edelleen takaisin Espanjaan.


title: Benjamin Tudelalainen

text: Benjamin Tudelalaisen matkakirja on tärkeä historiallinen lähde Välimeren alueen oloista. Monet Benjaminin huomiot koskivat eri juutalaisia yhteisöjä, mutta hän kuvaili myös laajasti muita aiheita. Hän kuvaili esimerkiksi Genovan ja Pisan välisiä jatkuvia sotia, ristiretkeläisten lähtösatamia Italiassa, kertoi kauppiaista eri puolilla Välimertaa ja saattoi olla myös ensimmäinen Kiinan sen nykyisellä nimellä maininnut Eurooppalainen. Benjaminin kirja on käännetty lukuisille kielille ja se on yksi keskiajan historioitsijoiden päälähteistä.


title: HMS B.2

text: HMS B.2 oli Britannian Kuninkaallisen laivaston B-luokan sukellusvene. Alus laskettiin vesille 30. lokakuuta 1905 Vickersin telakalla Barrow'ssa ja se valmistui 9. joulukuuta.


title: HMS B.2

text: Varhain aamulla 4. lokakuuta 1912 lähtivät "HMS B.2", "HMS B.3", "HMS B.4" sekä "HMS B.5" Devonportista merelle sotaharjoitukseen yhdessä kahdeksan C-luokan sukellusveneen kanssa. Aamun sarastaessa samalla alueella oli matkalla Yhdysvaltoihin Hampurin-Amerikan linjan "SS Amerika", joka teki matkaa 20 solmun nopeudella. Risteilyalus törmäsi "B.2":een Doverin koillispuolella leikaten sukellusveneen lähes kahtia. Vene upposi lähes välittömästi vieden mukanaan koko miehistön kahta lukuun ottamatta. Pelastuneet olivat olleet aluksen sillalla, mutta ainoastaan toinen upseeri ja vahdissa ollut upseeri luutnantti Pollayne oli ainoa hengissä merestä selvinnyt pelastuessaan "HMS C.6":een.


title: Autobahn A9 (Sveitsi)

text: Autobahn A9 on moottoritie lounaisessa Sveitsissä.


title: Autobahn A9 (Sveitsi)

text: A9 on osa kansallista valtatietä N9 (), joka alkaa Juravuoristosta Ranskan rajalta Vallorbesta ja päättyy Alpeille, Italian rajalle, Simplonin solassa sijaisevaan Gondoon. Välillä Essert-Pittet – Villars-Ste-Croix moottoritie A9 kulkee samaa reittiä moottoritien A1 kanssa. Moottoritie A12 erkanee A9:stä Vevey'ssä.


title: Autobahn A9 (Sveitsi)

text: A9 on pääosin 4-kaistainen (Orbe–Sierre). Tie kulkee Valais'n ja Vaud'n kantonien alueella.


title: Autobahn A9 (Sveitsi)

text: Rhônen laaksossa on menossa Sierren ja Vispin välillä rakennushanke, joka pidentää moottoritietä 32 kilometrillä ja muodostaa moottoritiestä yhtenäisen Ballaigues'sta Brigiin. Tieosuus valmistuu suunnitelmien mukaan vuonna 2019. Puolet uudesta osuudesta on tunnelia. Hankkeen kustannusarvio on 3,7 mrd. frangia.


title: HMS B.3

text: HMS B.3 oli Britannian Kuninkaallisen laivaston B-luokan sukellusvene. Alus laskettiin vesille 31. lokakuuta 1905 Vickersin telakalla Barrow'ssa ja se valmistui 19. joulukuuta 1906.


title: HMS B.3

text: Ensimmäisen maailmansodan alkaessa "HMS B.3" oli sijoitettuna Doveriin 3. sukellusvenelaivueeseen. Alus oli laivueensa mukana Goodwinsistä Calais'iin suojaamassa siirtoarmeijan siirtymistä Ranskaan. Alus joutui 2. lokakuuta Saksan keisarikunnan laivaston sukellusveneen maaliksi, mutta onnekseen se kykeni väistämään laukaistun torpedon. Vuoden 1915 lopulla alus siirrettiin Ardrossaniin, jossa se korvasi A-luokan sukellusveneen Clyden paikallislaivueessa. Kesällä 1916 alus siirrettiin edelleen Leithiin ja vuoden lopulla se oli luokkansa viimeinen Britteinsaarilla edelleen palveluksessa oleva alus.


title: HMS B.3

text: "HMS B.3" vaurioitui pahoin 15. tammikuuta 1917, kun moottoritykkivene "HMS ML267" törmäsi sen vasempaan kylkeen konehuoneen kohdalle. Alus jatkoi kuitenkin palvelustaan sodan loppuun saakka joko maalilaivana tai erilaisten testien kohteena. Alus myytiin 20. joulukuuta 1919 romutettavaksi.


title: HMS B.4

text: HMS B.4 oli Britannian Kuninkaallisen laivaston B-luokan sukellusvene. Alus laskettiin vesille 14. marraskuuta 1905 Vickersin telakalla Barrow'ssa ja se valmistui 28. tammikuuta 1906.


title: HMS B.4

text: Ensimmäisen maailmansodan alkaessa "HMS B.4" oli sijoitettuna Doveriin 3. sukellusvenelaivueeseen. Alus oli laivueensa mukana Goodwinsistä Calais'iin suojaamassa siirtoarmeijan siirtymistä Ranskaan. Vuoden 1915 lopulla alus siirrettiin Ardrossaniin, jossa se korvasi A-luokan sukellusveneen Clyden paikallislaivueessa. Alus myytiin 1. huhtikuuta 1919 romutettavaksi.